open-index/open-wikipedia-markdown huggingface dataset:
偏見

**偏見**（，英文：prejudice）源自「prejudge」即「預先判斷」，先入為主偏向相信一邊，係標籤主義重要一環，但具一定參考價值。雖然以片面假設大多貶義，但並唔一定只有壞處。

廣義嘅偏見被認為係主觀斷言，立場偏向有唔公平嘅爭議。人普遍心存偏見，甚至對「偏見」一詞存有偏見。事實上，偏見應該係由歷史或科學事實引伸，從而偏向性作出斷言假設，係科學偏見論，理論假設而唔可以當做真實結論，亦而唔係事實唯一驗證法。因此單以偏見睇世事，唔一定有必然性，只係概然。

## 文學
漢書．卷八十五．杜鄴傳：「由後視前，忿邑非之，逮身所行，不自鏡見，則以為可，計之過者。疏賤獨偏見，疑內亦有此類。」

初刻拍案驚奇．卷三十八：「你伯娘雖然不明理，卻也心慈的。只是婦人一時偏見，不看得破，不曉得別人的肉，偎不熱。」

## 成因
偏見所講係假設而非結果。科學上，結果必然係證實假設嘅方法中，成見嘅假設係需要觀察，同可實驗，以合乎科學驗證因果關係為原則，加強「偏見真實性」。因於資訊成本高同唔透明，加上封閉政治、恐怖主義，陰謀滿載嘅社會，偏見會成為社會體制一部份。洗腦教育同政治抹黑，防火長城等因素，就會自然形成社會偏見主義。

耶魯大學心理學教授 Paul Bloom 發現，人自嬰兒時已開始就識得從他人行為分辨好壞、區分你我而形成偏見。雖然英國評倫家 William Hazlitt 講過：「偏見係無知嘅產物。」，但 Paul Bloom 認為偏見並非因為完全嘅無知而引起。相反，偏見由經驗累積、理性分析、歸納事物而形成嘅刻板印象。偏見並非透過「感覺」，而係用「理性」畀人決定自己立場。

### 類比論證
偏見作出判斷並無直接證據支持，只有間接證據作推斷。以過往、宗教，社會價值等原因生出成見，以群眾推斷個人，個體等同整體。

偏見將眾數視為「一律相同」論，具共同特徵、性格，習慣，甚至政治主義，即有可能被打成一派，有殺錯無放過。持偏見後往往拚命維護自己偏見，甚至偏見被事實推翻後，仍然有人會堅持。《今日心理學》雜誌指，當持有偏見：「鍾意留意同記憶『某』人行動，所定形像相符之處，但拒絶同嗰個形像相反嘅證據。」

### 概然性質
由於無客觀數據**直接**支持以推測未來，概然性係會存在，而機率在於因果假設嘅局限條件。因此，偏見能否成為「預言」，主要視乎理論嘅局限條件同發生機率嘅一致性同普遍性。

偏見概然性源於局限條件唔足夠。「中國大陸遊客唔文明反映大陸人都係唔文明；Note 7經常爆炸，所以全部Note 7未爆炸都會遲早爆炸；共產主義一定唔得，所有親共社會主義國家都失敗收場。」例子反映局限條件有需要修改到更合理嘅，之後：中國大陸遊客普遍唔文明，大陸人都係唔文明嘅多；Note 7經常爆炸，所以未爆炸Note 7嘅爆炸風險十居其九。共產主義唔得居多，已經無一個親共社會主義國家成功過。

### 統計分析
合理斷言可由有一定數量數據支持下所作出估算。由統計數據上，事件個案發生率，同以常規推斷係一種有解釋能力嘅偏見。因先天性局限條件，例如身體結構、DNA、成長環境，教育方面形成所謂「偏見」。一般有數據或者自然法則支持下嘅見解偏差，係存在但唔經常被發現。

## 存在方式
### 表現形式
*自我優越 - 種族、宗教，政治學說嘅假設。
*對人對物過份嚴厲 - 馬克思列寧主義全數否定資本主義同其他可行性；共產主義斷言；「正義嘅高達」。

## 自我保護
偏見同居安思危有關。由過往推斷將來，讓自己遠離「自己認為可存在危險但仍然仲未有危險」嘅東西，國家，政權，組織...普遍出現之「高風險」一詞，同以「評分，評價分別好壞」正正可係以此而生。先入為主認為戰爭國家會對自己嘅生命做成危害，所以一定要遠之；先入為主認為同一集團先後有衛生問題，所以其他分店都唔去幫襯。

當然有人唔信「邪」，明知山有虎，偏向虎山行。發生問題都係機率一詞，可能平安過山，可能被虎殺害，只係死亡。有時，要唔要心存偏見，應該由個人斷言，而唔係受其他人控制。

## 代表性例子
### 仍然有效
可觀察同證明，從而可被事實推翻，但說法仍然有效。
* 合乎科學方法嘅一切偏見；同多數存在喺現代學術理論，課本之中。
* 2016年，環球時報下環球網一句話：「...然而**全世界的强力部門通常都有規避法律讓一個被調查者進行配合的辦法**，既...」。觀察方向為針對強力部門工作，國家情報機構，政治單位，得到當權者立法或默許而動員特務從事上述政治活動。例如：納粹蓋世太保，香港政治部同中聯辦，重有中央特科等。

### 已被推翻
因果關係已驗證，已知假設非事實。
*1840年，清朝汪仲洋認為西方人長腿唔能夠彎曲，唔能夠奔躍，碧藍嘅眼睛怕陽光，甚至到中午唔敢睜開。林贈為指，洋人鍾意食牛羊肉，若無由我國進口嘅大黃、茶葉以輔重消化不良而死。
*馬列主義對資本主義全數否定、不斷革命論、共產主義、革命必須暴力等。
*毛澤東：「無產階級係唔會遷就知識分子，跟住知識分子，實際上就係跟住大地主大資產階級，就有亡黨亡國嘅危險。」係一種滑坡謬誤例子，即係話接受知識式政策等同要中共亡國。

### 自圓其說
解釋牽強矛盾但無破綻，無科學解釋能力，無法證明嘅偏見。
*鬼神之說，死後世界。
*外星人、未來人、異世界、超能力。
*「稀少性唔存在時，共產主義世界自然而生。」
*偏見中生成偏見。有人話，**台灣就跟香港澳門一樣，參與[[一帶一路]]有很大機遇，應該拋棄政治偏見**。

## 應對偏見
當成為偏見對象，避免反應過激，保持心平氣和，玻璃心咪碎，亦咪以偏見回應偏見。減少偏見在於教育、社會，同必然性嘅出現。

## 睇埋
*概率
*常規
*習慣
*道德
*法律
*慣性收視
*自我實現預言（自證預言/自我應驗預言）

## 攷
上海路

**上海路**可以係：
;廣西
*上海路 (南寧)：喺南寧興寧區。
*上海路 (北海)：喺北海銀海區。
*上海路 (桂林)：喺桂林象山區。
;遼寧
*上海路 (大連)：喺大連西崗區。
*上海路 (錦州)：喺錦州凌河區。

## 睇埋
*上海街
南珠大道

**南珠大道**（）係中國廣西北海嘅南北走向主幹道，橫跨海城區同銀海區，南邊從金海岸大道開始，一直向北去到海景大道。

## 概要
全長10.7km，闊76米，雙向10車道。

## 經過嘅道路
條路順序從南到北排，**加粗**嘅字係主幹道：
* **[[金海岸大道]]**
* **[[銀灘大道]]**
* **[[新世紀大道]]**
* **[[西南大道 (北海)|西南大道]]**
* ****
* **[[北部灣路|北部灣東路]]**
* **[[北鐵一級公路]]**
* **[[海景大道]]**

類:銀海區
羊羹

**羊羹**（Yōkan），係種日式甜品，多數用豆沙、大菜同食糖整，雖然叫「羊羹」，但既無羊肉，亦唔係湯羹。
上海路 (北海)

**上海路**（）係中國廣西北海嘅南北走向主幹道，喺銀海區，南邊從銀灘中路開始，一直向北去到海景大道。

## 概要
全長10.5km，闊82米，雙向11車道。但喺北海銀灘門口到銀灘三號路之間路段凈畀南向北單行。

## 經過嘅道路
條路順序從南到北排，**加粗**嘅字係主幹道：
* **[[銀灘路|銀灘中路]]**
* 銀灘三號路
* **[[金海岸大道]]**
* **[[銀灘大道]]**
* 浙江路
* **[[新世纪大道]]**
* **[[西南大道 (北海)|西南大道]]**
* 重慶路
* ****
* 湖海路
* 徐福路
* 海南路
* **[[北部灣路|北部灣東路]]**
* 茶亭路
* **[[海景大道]]**

類:銀海區
廣東路

**廣東路**可以係：
*廣東路 (北海銀海)：喺廣西北海銀海區。
*廣東路 (北海合浦)：喺廣西北海合浦縣。
*廣東路 (衡陽)：喺湖南衡陽珠暉區。
*廣東路 (哈密)：喺新疆哈密伊州區。
*廣東路 (上海)：喺上海黃浦區。
*廣東路 (天津)：喺天津河西區。
廣東路 (北海銀海)

**廣東路**（）係中國廣西北海嘅南北走向主幹道，喺銀海區，南邊從銀灘中路開始，一直向北去到海景大道。

## 概要
全長9km，闊82米，雙向10車道。

## 經過嘅道路
條路順序從南到北排，**加粗**嘅字係主幹道：
* **[[銀灘路|銀灘中路]]**
* 銀灘三號路
* **[[金海岸大道]]**
* **[[銀灘大道]]**
* 杭州路
* 浙江路
* 江蘇路
* **[[新世纪大道]]**
*建苑路
*站前路
* **[[西南大道 (北海)|西南大道]]**
* **[[重慶路 (北海)|重慶路]]**
* 深港路
* ****
* 長青東路
* 體育路
* **[[北部灣路|北部灣東路]]**
* 中山路、茶亭路
* **[[濱海路 (北海)|濱海路]]**

類:銀海區
佐敦道碼頭

**佐敦道碼頭**係香港一個已經拆咗嘅汽車渡輪碼頭，位於九龍油尖旺區，曾經係九龍規模最龐大嘅碼頭之一。喺未有海底隧道之前，係汽車過海嘅途徑。佐敦道碼頭嘅舊址已經填海，嗰個位置而家係港鐵西鐵綫柯士甸站同其他高尚住宅。

## 歷史
佐敦道碼頭喺1933年3月6號啟用，取代油麻地碼頭成為油麻地區嘅渡輪碼頭。呢個碼頭可以畀人雙層嘅渡輪用，當時有兩種渡輪，一種上層載私家車、下層載私家車同貨車，另一種下層載車、上層載人，當年開辦兩條航線嘅渡輪服務，一條航線係可以載人又可以載車來往佐敦道碼頭至中環統一碼頭嘅渡輪服務，另一條航線係來往佐敦道碼頭至灣仔只載人嘅渡輪服務。同一時間，當年成立嘅九龍巴士亦喺碼頭旁邊開設巴士總站，開設咗兩條巴士路線分別來往佐敦道碼頭去深水埗同去九龍城。之後，重開咗多條來往九龍同新界嘅巴士路線，令到呢個碼頭成為當時九龍最繁忙嘅碼頭，亦成為當時九龍區重要嘅交通樞紐之一。

1960年代，佐敦道碼頭附近嘅油麻地小輪倉庫改建成俗稱八文樓嘅文華新村，由於嗰度交通方便，而且樓價對當時嘅人都唔算太貴，所以吸引咗唔少中產階級入住，自此文華新村同佐敦道碼頭一帶都統稱做渡船角。

但係1970年代海底隧道同地鐵通車之後，佐敦道碼頭嘅作用開始減退，但係海底隧道唔准載有危險化學品嘅車用，例如運送石油氣嘅貨車，當時仍然有汽車渡輪嘅需要。1988年4月，佐敦道碼頭至灣仔嘅航線停辦。1994年1月6號佐敦道碼頭至中環統一碼頭嘅航線唔再載車，改為只載人。之後西九龍嘅開發，碼頭需要用嚟做填海工程用地，碼頭喺1996年2月1號停用，客輪航線改喺近官涌嘅臨時碼頭上落客。最後，渡輪業務喺1998年2月2號正式取消。

## 參考
廣東路 (北海合浦)

**廣東路**（）係中國廣西北海嘅西南-東北走向道路，喺合浦縣，西南邊從還珠東路開始，一直向東北去到海景大道。

## 概要
全長360m，闊12米，雙向2車道。

## 經過嘅道路
條路順序從西南到東北排，**加粗**嘅字係主幹道：
* 還珠東路
* **[[公園路 (北海合浦)|公園路]]**
天津路

**天津路**可以係：
*天津路 (北海)：喺廣西北海銀海區
*天津路 (上海)：喺上海黃浦區
*天津路 (洛陽)：喺河南洛陽澗西區
*天津路 (烏魯木齊)：喺新疆烏魯木齊新市區
*天津路 (德陽)：喺四川德陽廣陽市
天津路 (北海)

**天津路**（）係中國廣西北海嘅東西走向道路，喺銀海區，西邊從欽北鐵路邊開始，一直向東去到大王步村。

## 概要
全長5.3km，闊12米，雙向2車道。

## 經過嘅道路
呢條馬路基本上都係北海嘅鄉下道路，大路凈經過銀灘大道呢條唯一嘅主幹道。

類:銀海區
盛世直臣坊

**盛世直臣坊**係爲紀念明朝名臣海瑞起嘅牌坊，初頭喺廣州城內。

盛世直臣坊原先喺而家越秀區倉邊路。清同治四年（1865年），盛世直臣坊移咗去忠賢街（而家解放中路）。民國三十六年（1947年）9月尾，廣州市政府搬牌坊去漢民公園正門（而家中山四路側根）復建。

1963年3月1號，廣州市人民委員會公佈首批市文保單位，盛世直臣坊編號「17」，1966年8月20號撤銷。文革「破四舊」時，拆咗呢個坊去。1983年8月13號，市政府重核定公佈名單，盛世直臣坊等四文物除名。

## 攷
大司成坊

**大司成坊**係爲紀念南京國子祭酒黃佐起嘅牌坊，初頭喺廣州城內承宣街（而家中山五路側根），收尾搬咗去應元路。

1963年3月1號，廣州市人民委員會公佈首批市文保單位，大司成坊編號「18」，1966年8月20號撤銷。文革「破四舊」時，拆咗呢個坊去。1983年8月13號，市政府重核定公佈名單，大司成坊等四文物除名。

## 攷
大江埠

**大江埠**（），全名，係中國廣西北海嘅一處有原始部落形式嘅自然生態景區，喺銀海區銀灘鎮，北靠江蘇路；南靠浙江路；東靠長沙路；西靠同和·水岸香堤樓盤。

呢個景區喺1980年代屬樟林同古村落遺址、河溝、沙灘、水塘仔、濕地嘅地方。1990年代先後俾村民改造成自然村。2004年俾開發商發現咗兼開發改造成景區重喺2005年12月起好。

佢喺北海當地市民話佢做「野人谷」。主要原因係嗰度屬原始社會型嘅部落仔，既有大江村嘅男婚女嫁習俗，又有疍家居民嘅水上方式，亦有遠古嘅原始人類生活方式同布朗族嘅習俗。尤其喺每年「海洋文化節」同「火把節」有好多客流入場睇。

喺園區入面有個嗌「越南園」嘅地方。入面搞咗好多同越南當地啲人同習俗，及生活嘅方式有關啲嘢。

## 攷
* 大江埠越南边关风情村 广西中国国旅
* 大江埠 路趣
* 大江埠 艺龙旅游

類:北海旅遊景點
類:銀海區
類:原始人部落
北海園博園

係中國廣西北海一間以博覽形式為主嘅展覽館，2013年10月22號動工，2014年5月10號起好兼開放，位置喺銀海區銀灘鎮，西靠南珠大道；東靠龍潭小學；南靠銀灘大道；北靠桂林電子科技大學北海校區嘅紅灣農樂園。

間嘢曾經喺2013年5月8號實施過免票參觀，從開園第一日開始實施收費制度。期間辦過第四屆廣西園博會（2014年）。

## 概況
園區佔地面積298ha，入面包括一主兩副共三個園區，入面包括室外展園同室內展園，主要用嚟搞各類園林園藝等相關活動。

## 門票同開放時間
;開放時間
*每日09:00～23:00

;門票
*成人票每位￥60。
*身高＜1.3m嘅細路：免費
*年紀＞70嘅老坑（要有個人有效證件）／傷殘人士（要有殘疾證）／軍人（要有軍官證）：免費
*在校學生（要有學生證）：半票
*凡係有北海當地居民（要有北海當地嘅身份證或居住證）嘅人士入場時有一定優惠
*想一年內無限次玩嘅：
*:北海當地居民：要買￥60嘅年卡。
*:北海以外居民：要買￥100嘅年卡。

## 攷

## 連出去
* 北海园博园

類:展覽舘
類:銀海區
類:北海旅遊景點
修業

**修業**係學生以後結束是但一個學歷階段，然後唔會留班，不過喺最高嗰個年級唔合格或者缺課太多次，所以無畢業證書。

## 肄業
**肄業**係未畢業就自願退學，可以係有讀最高嗰級又可以係無讀最高嗰級。

## 各國對修業嘅睇法
### 
喺香港，小學升中學係根據呈分試成績，中學升專上院校係根據公開試（例如：香港中學文憑考試或香港認可嘅國際公開試）成績，所以小學或中學**畢業**同**修業**都只係象徵式，對升學唔會有任何影響。

### 
#### 
喺小六同中五都係一定要夠出席率兼成績合格先至畢業，讀中學一定要畢咗業先至有得去學院。

## 睇吓
* 畢業
* 退學
* 升學
* 趕出校
銀灘大道

**銀灘大道**（）係中國廣西北海嘅西南-東北走向主幹道，橫跨海城區同銀海區，西南邊從金海岸大道開始，一直向東北去到海景大道，成條路似符號「√」樣。

## 概要
全長16.6km，闊76米，雙向10車道。

## 經過嘅道路
條路順序從南到北排，**加粗**嘅字係主幹道：
* 浙江路
* 杭州路
* **[[廣東路 (北海銀海)|廣東路]]**
* 銀新東三路
* **[[上海路 (北海)|上海路]]**
* **[[南珠大道]]**
* **[[天津路 (北海)|天津路]]**
* **[[北鐵一級公路]]**、****
第2屆日本民進黨黨魁選舉

**第2屆日本民進黨黨魁選舉**響2017年9月1號舉行。

## 背景
四十九歲嘅蓮舫喺2016年憑高知名度贏出黨魁一職，但係就任之後就一直被雙重國籍風波纏繞；直到響7月初東京都議會選舉慘敗，議席由七席減到得返五席，成績係有史以來最差，蓮舫領導能力備受質疑，到7月27號晏晝蓮舫響黨總部召開記者會交代，指自己經過慎重考慮之後決定辭職，認為單靠黨內人事改組唔足以挽回民眾信任，佢形容選舉失利對佢來說只係一個契機，唔係辭任嘅直接原因，重強調國籍問題同辭職決定無關，民進黨接落來將要盡快選出新黨魁，佢希望透過換黨魁令到民進黨變得更強大，為國民響執政自民黨之外提供另一個選擇。

## 結果
五十五歲嘅前原誠司擊敗對手，前內閣官房長官枝野幸男，成為民進黨黨魁，係佢第二次出任日本第一大在野黨黨魁，任期去到2019年9月。。

## 後續
前原訪司將會立即着手研究黨內高層人事，盡快成立新嘅領導層。

## 分析
### 選前
傳媒估計2016年競逐黨魁不敵蓮舫嘅前外相前原誠司同埋前內閣官房長官枝野幸男都有可能係接任人選；呢次係民進黨響一個禮拜內再有領導層辭職，二號人物野田佳彥兩日前（25號）先為東京都議會選舉敗選負責辭去幹事長一職，蓮舫再辭黨魁，無疑係為日本政壇抌下震撼彈。由民主同維新兩黨合併成立嘅民進黨係日本最大在野黨，但由於無法擺脫民主黨執政時期嘅負面形象，支持度持續低迷。即使近期安倍內閣民望下滑，亦未能乘機反彈。

### 選後
分析認為前原訪司出任黨魁之後當務之急係要阻止議員退黨潮，重振低迷嘅黨勢，爭取成為一股有望實現政權替換嘅勢力。

## 攷

02
類:2017年選舉
莊母

**莊母**（；中古漢語拼音：**cr**iang），係中古漢語聲母，屬齒音中嘅正齒音，屬莊組，係全清聲母。喺後世佢同章母合流成照母，因爲莊母字喺韻圖二等，所以佢又叫**照二**（）。

## 擬音
學界對莊母嘅擬音分兩派，一派擬成捲脷音，擬成/ʈʂ/，一派擬成舌葉音，擬成/t͡ʃ/。

## 上古來源
對上古音嘅研究，有個定論叫照二歸精，意思係話莊母來源自精母，喺上古音佢係/t͡s/噉樣嘅音，後來因爲介音因素，佢演變成捲脷或舌葉音。

## 喺粵語嘅演變
莊母喺粵語維持古音，對應嘅粵拼係z，聲調派陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母。

對於可以區分平捲脷嘅粵語，莊母屬捲脷音，如吳川話，莊母發；梧州話，莊母發。成個粵語，平捲分法係濟南型。

## 喺吳語嘅演變
莊母喺吳語歸入精母，對應嘅吳拼係ts。

## 喺普通話嘅演變
莊母喺普通話大部分係捲脷音zh，少數字變成平脷音z。普通話嘅平捲分法係濟南型溝南京型。

## 喺日文嘅演變
無論吳音漢音，莊母都係讀さ行。

## 喺韓文嘅演變
大部分變成ㅈ，少部分變成ㅊ。

## 喺越南文嘅演變
喺越南文莊母變成tr，派陰聲調。

類:中古漢語
照母

**照母**（；中古漢語拼音：cjeuh）係中古漢語聲母，係中古晚期嘅聲母，屬齒音嘅正齒音，係全清聲母。佢屬於三十六字母之一。佢嘅形成由兩部分組成，二等韻部分稱爲照二，來自莊母，三等韻部分稱爲照三，來自章母。

喺音韻上，照母同精母、知母唔同，喺晚期中古音佢哋三組分立。到現代發音，佢仲係齒音，好似廣州話呢種唔分平捲脷嘅語言，照母同精母、知母發音一樣。對於梧州話呢種分平捲脷嘅粵語，照母係捲脷音（發成舌葉或者舌面音），同精母（脷尖音）唔同。喺普通話照母基本上係捲脷音，同精母嘅平脷音唔同。

類:中古漢語
小蝦

**小蝦**可以係：
*蝦，水中生物
*台灣藝人陳道賢嘅藝名
*小蝦 (單曲)，李莎旻子喺2017年出嘅首隻個人原創單曲
小蝦 (單曲)

《**小蝦**》係中國大陸電視節目主持人李莎旻子嘅首隻個人原創單曲，亦係佢從主持人跨界到唱作人嘅第一次嘗試。數碼唱片喺2017年7月27號網易雲音樂正式上線。

## 簡介
《小蝦》係李莎旻子參加《一年級·畢業季》期間寫嘅。首歌用輕鬆歡快嘅旋律同細膩自然嘅情感表達，講述咗李莎旻子參加《一年級·畢業季》嘅心路歷程，展現咗依家年輕人最真實嘅生活寫照。成首歌嘅詞曲創作都由李莎旻子一人負責，並邀請到鄭楠參與編曲，吳夢奇做歌曲嘅製作人。首歌喺過2016年12月24號首播嘅《一年級·畢業季》第10期節目入面做插曲去播，之後喺2017年7月27號正式出數碼唱片。

## 曲目

## 參考
第7屆蒙古國總統選舉

**第7屆蒙古國總統選舉**響2017年6月26號同7月7號舉行。

蒙古總統選舉委員響7月8號公布總統選舉第二輪投票結果，在野民主黨候選人、前體育明星同商人巴特圖勒嘎以明顯優勢贏出，成為蒙古新一任總統。巴特圖勒嘎屬「疑華派」，響選戰期間提出「蒙古優先」口號。

## 背景
國際貨幣基金會（IMF）為首嘅財團5月已經向蒙古提供五十五億美元救助計畫，穩定蒙古經濟同減低對中國依賴（蒙古近八成出口到中國）。受到主要出口貨品銅價大跌超過百分之五十影響，蒙古2016年嘅經濟增長只有百分之一，反觀2011年大幅增長百分之十七。

## 選民
蒙古人口三百萬，有近一百九十八萬登記選民。

## 候選人
### 巴特圖勒嘎
五十四歲嘅巴特圖勒嘎曾經係蒙古桑博國家隊隊員，響世界桑搏大賽攞到金牌；而家係地產富商，佢嘅公司曾經出資四百一十萬美金建造大型成吉思汗塑像。佢誓言會利用蒙古嘅豐富礦藏令國家撇甩負債。但係一啲投資者對佢贏出總統有戒心，因為佢曾經提出增加由國家接管一啲礦藏，重對最大貿易夥伴中國持懷疑態度，質疑中國對蒙古嘅目的。佢曾經扮過美國總統特朗普提出「蒙古優先」嘅口號，表示要成為「愛國總統」，對中國之類嘅鄰國採取「平等合作」政策。

7月7號對記者話：「我支持外來投資，但唔理係唔係來自中國、俄羅斯又或者其他國家嘅投資，但係一定要係雙贏。」不過佢又話支持興建由塔旺陶勒蓋煤礦通往中國嘅鐵路計畫，重讚揚中國「一帶一路」嘅泛亞基建計畫。

## 結果
巴特圖勒嘎以百分之五十點六嘅選票，擊敗執政蒙古人民黨候選人恩赫包勒德。

## 後續
巴特圖勒嘎響知道得票領先對手之後對記者話：「蒙古贏得勝利，我將開始進行我承諾嘅工作，解決蒙古嘅經濟困難，令蒙古成為冇負債國家。」

## 分析
呢次選舉被視為對政府經濟復甦計畫同中國響蒙古所扮演角色嘅公投，呢次總統選舉受到政治醜聞困擾，兩個總統候選人都面對貪污指控，有成十萬個選民投白票抗議，令恩赫包勒德得票只有百分之四十一點二。

## 攷

分類:蒙古國選舉
07
分類:2017年選舉
優勝美地國家公園

**優勝美地國家公園**（**Yosemite National Park**）係美國一個國家公園，喺1890年劃定，面積3,027平方公里，喺加利福尼亞州中東部。
班夫國家公園

**班夫國家公園**（**Banff National Park**）係加拿大頭一個國家公園，喺1885年劃定，面積6,641平方公里，喺亞伯達西南部。
中央公園 (紐約)

**中央公園**（**Central Park**）係美國紐約曼克頓一個公園，喺1857年開放，面積3.41平方公里。

類:曼克頓
大分水嶺

**大分水嶺**（**Great Dividing Range**）係澳洲東部一條大山脈，亦係世界第三長山脈（排安第斯山脈同洛磯山脈後面），長3,500公里，橫跨昆士蘭、新南威爾士同維多利亞州。
華隆

**華隆**（**Wallonie**）係比利時南半部嘅大區，首府那慕爾，居民主要講法文。
## 區歌

華隆嘅區歌係《華龍人之歌》（），1998年被賦予官方地位。
數碼音樂下載

**數碼音樂下載**係唔係用「實體」方式嚟販賣音樂嘅相關產品，而用數碼格式嚟做銷售販賣。出名嘅數碼音樂下載服務商有iTunes Store、KKBOX、RecoChoku、Spotify。

## 解
因數碼產品嘅發展同盛行，人對於收聽音樂嘅方式都漸漸咁變緊。從原本嘅攜帶型嘅CD Player到後嚟嘅MP3隨身聽、iPod等，從用實體嘅音樂光碟進而轉變做用數碼嘅音訊格式收聽。令後嚟漸漸發展數碼音樂嘅服務。

喺台灣對於數碼音樂下載服務嘅使用重未健全發展，歐美各國同日本嘅數碼音樂下載服務已好健全，都有專門嘅統計資料。台灣終於喺2012年4月喺KKBOX上開始數碼音樂下載嘅服務（DRM-FREE），同年6月尾iTunes Store台灣區線上商店都開始音樂下載服務。
黃石國家公園

**黃石國家公園**（**Yellowstone National Park**）係美國頭一個國家公園，喺1872年劃定，面積8,983平方公里，大部份喺懷俄明州，亦有一啲喺蒙大拿州同愛達荷州。

## 睇埋
*黃石火山
漢志

**漢志**（；）係沙地阿拉伯西部嘅地區，亦係內志同紅海海岸之間嘅屏障地帶。呢度係回教發源地，兩座聖城麥加同麥地那都喺度。
千島群島

**千島群島**（**Kuril Islands**）係俄羅斯琴察加半島西南到日本北海道東北嘅一串群島，隔開西面嘅鄂荷次克海同東面嘅西北太平洋。大部份島歸俄羅斯薩哈林州管，日本話南面幾個島歸佢管，即係北方四島。
第11屆巴基斯坦下議院選舉

**第11屆巴基斯坦下議院選舉**響2018年舉行。

## 背景
謝里夫三度出任巴基斯坦總理都係做唔滿任期，謝里夫響1999年因為軍事政變，提早結束總理任期，2007年結束流亡回國。2013年佢領導嘅穆斯林聯盟響選舉入面壓倒性贏出，成為第一大黨，又再次出任總理。2017年巴基斯坦最高法院五名法官組成嘅審理小組，認為謝里夫同佢屋企人無法解釋點解有巨額財富，7月28號頒布裁決，法官話謝里夫唔可信同誠實，撤銷佢嘅國會議員資格，同時亦唔能夠繼續出任總理，又下令反貪機構國家稽查局，六個禮拜入面刑事調查謝里夫同佢三個仔女涉嫌隱瞞資產，謝里夫係第二個因為巴拿馬文件而要落台嘅國家政要；總理府發表聲明，話謝里夫對裁決有嚴重保留，公義亦冇得到彰顯，但係佢基於尊重法治同司法制度，已經辭職落台；單案源於2016年，震撼全球政壇嘅巴拿馬文件揭發咗謝里夫嘅仔透過多間離岸公司控制海外資產，包括倫敦四個物業。佢否認指控，又話係用合法資金響海外從事商業活動。

## 分析
分析話，謝里夫可能會提名自己嘅人選出任總理，直至選舉為止。

## 結果
由伊姆蘭汗領導嘅正義運動黨攞到最多議席，正義運動黨聯合埋其他細黨一齊執政，伊姆蘭汗成為總理。

## 攷

類:2018年選舉
11
田野生態旅遊觀光園

，又嗌，簡稱**田野生態養生園**、**田野生態觀光園**、**田野生態園**，係中國廣西北海嘅有現代化科技農業示範、睇熱帶生果花木、採摘、釣魚、餐飲、娛樂、休閒喺埋一齊嘅綜合型農業生態園區，2005年4月25號喐手起，2006年9月28號起好，位置喺銀海區銀灘鎮銀灘大道嘅中間位（天津路口西南邊1.8km地方）。

佢佔地1020畝，入面有百果園、野菜園、菠蘿園、採摘園、垂釣園、奇瓜異果園、水上樂園、露營區等一系列遊樂設施同生態美食餐館、客房部、會議室等配套服務設施。間嘢俾廣西壯族自治區旅遊局先後確定做廣西第一批農業旅遊示範點同第一批汽車旅遊營地區域；2006年12月俾中華人民共和國旅遊局定佢做「全國農業旅遊示範點」；2010年重評做「全國休閒農業旅遊示範點」。

## 攷
* 北海田野生态旅游养生园
* 田野生态旅游观光园

類:中國公園
類:北海旅遊景點
類:銀海區
泰奇食品

**泰奇食品**（）係中國廣東廣州嘅公司，1992年1月23號成立，總部喺荔灣區康王中路958號。業務專門負責出罐頭裝食品。

佢屬下嘅泰奇八寶粥喺廣東珠三角地區非常出名，亦係中國大陸第一隻罐裝粥食品。

## 攷
* 泰奇 天天品牌

## 出面網頁
* 

類:廣州公司
類:食品公司
高平

**高平**可以係：
* 高平省：越南嘅省份。
* 高平郡：古中國曾經用過嘅郡名。
* 高平市 (中國)：中國山西晉城屬下嘅縣級市。
* 高平市 (越南)：越南高平省屬下嘅地級市。
伊斯蘭世界

**伊斯蘭世界**通常指信伊斯蘭教嘅穆斯林‎佔人口比例比較高嘅地方，主要喺中東、北非、中亞同東南亞。
## 睇埋
*伊斯蘭國
承諾

**承諾**即係應承人哋做或者唔做某樣嘢，可以係口頭上嘅，亦可以係白紙黑字寫出嚟。書面上嘅承諾多數係用合約形式，有法律效力嘅。
## 睇埋
*宣誓
*責任
*信用
職業

**職業**，有時亦叫**工種**，係對勞動工作嘅分類，呢啲工作通常係有規律，主要目的係為咗掙份人工。職業主要用行業同工作性質去細分，唔同工種都對學歷、能力、經驗有唔同要求。

## 睇埋
*僱傭
*廢工
僱傭

**僱傭**係人力資源上嘅關係，一方去搵另一方幫手做嘢，符合要求就會畀酬勞，會通過簽僱傭合約去確立關係。請人嗰方叫**僱主**，畀人請嗰方叫**僱員**。皆因僱員做嘢可以叫做**打工**，所以佢哋又叫做**打工仔**。僱員可以用職業去做分類。
## 睇埋
*人力資源管理
*僱傭法
打工仔

**打工仔**（，，又叫**上班族**）指喺某企業返工嘅**受薪階級人士**，亦泛指喺社會度做嘢但係未退休嘅人。一般可以分做白領同埋藍領。

## 睇埋
* 打工
* 辦公
* 通勤
* 中產
* 白領
重慶 (搞清楚)

**[[重慶]]**最常見意思係中國四大直轄市之一，重可以係：

* 重慶主城區：重慶嘅核心都市區
* 重慶縣：越南高平省高平市屬下嘅縣
* 重慶大廈：香港尖沙咀一座樓
* 重慶森林：香港導演王家衛執導嘅電影

## 近似名
*重慶路：多處
睇症

**睇症**（），學術上叫**診斷**（），係醫學上去睇下病人出現乜嘢問題嘅過程。「診斷」可以分做**診症**同**斷症**兩個部份，即係先係用唔同方法去檢查病人嘅生理情況，睇下有無特別病徵，再跟檢驗結果同病歷等資料去判斷病人究竟有咩事。

## 睇埋
*驗身
崔建邦

**崔建邦**（**Amigo Choi**，）係香港無綫電視藝員。佢喺香港出世，中韓混血，因為喺香港電台做兼職製作助理期間畀陳志雲賞識，2003年加入無綫電視，主要做節目主持同司儀。

崔建邦先後同唐詩詠同鄺敏慧拍過拖。

佢養咗一隻狗叫做武藏。

## 演出

### [[節目主持]]（[[無綫電視]]）
*（2003年）
*K-100（與唐詩詠、劉綽琪主持）（2003年-2005年）
*醫道小百科（2005年）
*勁歌金曲（2005年-2007年9月、2008年1月-2009年12月19號、2011年1月9號、2012年11月10號-2013年4月6號、2021年3月6號、2022年8月13號-2022年9月24號、2022年10月9號-2023年）
*萬千星輝賀台慶（2005年-2009年，2012年到而家）
*愛牙天使護齒好開始（2006年）（與唐詩詠情侶檔主持）
*勇闖玉珠峰（2007年）
*（2007年-2008年）
*（2007年）
*（2009年至2010年1月）
*
*音樂潮@GIV
*
*東張西望
*十大勁歌金曲頒獎典禮（2005年-2008年，2011年到2016年）
*香港小姐競選
*超級巨聲（第13集客席主持）
*飛虎終極任務（與陳倩揚主持，2012年）
*星夢傳奇
*
*（2014年）
*
*（2015年）
*（2017）
*我的志願（2017年）
*深夜美食團（2018年）
*深夜美食團 真的愛我媽（2018年）
*（2018年）
*（2018年）
*歡樂滿東華（2018年）
*（2019年）
*我的寵物+我的寵物夏日反斗嘉年華（2019年）
*今日VIP（2019年-2020年）
*善心滿東華2019
*諸朋好友（2020年）
*歡樂滿東華（2020年）
*（2021年）
*勁歌金曲 懷念唐奕聰
*明星運動會
*勁歌43年情．讓音樂高飛（2023年）

### [[電視劇]]（[[無綫電視]]）
*女人俱樂部 飾 潘俊傑（少年）（2014年）
*跳躍生命線 飾 羅應佳（2018年）
*兄弟 飾 羅基（2018年）
*伙記辦大事 飾 許天翔（2021年）
*新聞女王 飾

### 其他[[主持]]
*2005年度
*2006年度
*2007年度溫哥華華裔小姐競選
*2008年度紐約華裔小姐選美決賽 特別嘉賓司儀

### 歌曲
* 正義虎將（2005年）
* 變身戰士（2005年）
* 波追人（寄調 《傷追人》古巨基）（林敏驄把此曲重填，於2006世界盃特別版勁歌金曲演唱）（2006年）
*（2006年）牛郎織女（合唱）（曲、詞：Sandy Chan，女聲主唱：姚子羚）

## 參考

## 出面網頁
* 
*
周志康

**周志康**（**Daniel Chau**，）係香港無綫電視藝員。祖籍廣東連平，喺嗰度出世。2009年同佢孖生大佬周志文參加無綫電視歌唱比賽《超級巨聲》，之後加入無綫電視，主要拍電視劇。佢老婆係節目主持盧芷茵，佢哋有兩個女Emma同Elva。

## 演出

### 電視節目（無綫電視）
*2009年：《超級巨聲》參賽者
*2017年：《瘋狂夏水禮2017》嘉賓

## 參考

## 出面網頁
* 
* 周志康 - 超級巨聲 - tvb.com
* 
*
周志文

**周志文**（**Adrian Chau**，）係香港無綫電視前藝員。佢喺中國大陸出世，祖籍廣東連平，2009年同佢孖生細佬周志康參加無綫電視歌唱比賽《超級巨聲》，之後加入無綫電視，主要拍電視劇。因為有好多緋聞影響形象，2015年畀無綫提前解約。

## 演出

### 節目主持（ViuTV）
*2019-2020年：《啪啪Partner》（第二輯）
### 節目演出（ViuTV）
*2022年：《你是我的後援會》（第9-10集嘉賓）
*2025年：《公司逼我打籃球》（第5、6集嘉賓）
鄭衍峰

**鄭衍峰**（**Leonard Cheng**，）係香港無綫電視經理人合約藝員，2016年入職。

## 簡歷
鄭衍峰係加拿大出世嘅唐人，卑詩省卑詩大學畢業。

佢喺溫哥華加拿大中文電台同新時代電視做過電台DJ，同李婉華主持節目《小心華之里》，亦主持電視節目《熒幕八爪娛》、《Amazing Seoul》及《Vantastic》。

2016年佢畀無綫電視發掘，簽約到香港發展，主要工作係做無綫娛樂新聞台主播，2017年有份參與拍攝旅遊節目《3日2夜》。

## 演出
### 節目主持（無綫電視）

### 電視劇（無綫電視）

### 節目演出（無綫電視）

### 節目主持（新時代電視）

### 電台節目主持（加拿大中文電台）

## 出面網頁
* 
* 
*
陳山聰

**陳山聰**（**Joel Chan**，），原名**陳山蔥**，係香港男演員，而家係無綫電視部頭合約兼邵氏兄弟藝員。

## 簡介
陳山聰喺澳門出世，求學時期到香港生活，1993年用歌手身份出道，1995年加入無綫電視，1997年因為唱片公司執笠而一度退出演藝圈，到2000年再加入無綫電視，主要拍電視劇，初頭幾年都係做閒角，2008年開始戲份多咗，2011年因為同富商何鴻燊個女何超雲拍拖一度淡出幕前，到2013年分手後重新投入拍劇工作。2017年憑劇集《同盟》喺《萬千星輝頒獎典禮2017》攞到「最佳男配角」獎。2019年，陳山聰喺奇幻劇《金宵大廈》第一次做男主角。同年11月1號，佢同圈外女友何麗萍（Apple）結婚，喺W酒店擺咗17圍。

## 參攷

## 出面網頁
* 
* 
* 
* 
* 
* 
* 
*
同儕互評

**同儕互評**，又叫**同行評審**，係某啲領域評審質素嘅方法，指某人做嘅嘢因為某種原因需要評一評嗰樣嘢合唔合格，做評審嘅會係做開嗰樣嘢嘅同行；用呢種方法嘅主要係有學術界同藝術界。

喺學術界，一位學者嘅研究喺學術期刊發表之前，成果會由期刊交畀同一領域嘅其他學者睇一次先，確保研究質素符合標準，先可以出版。寫建議書問撥款機構攞資助亦一樣，建議書會畀有資格評份建議嘅同行睇過，評審嘅結果會係批唔批研究資金會嘅一個重要參考。

喺藝術界嘅情形都有啲相似。當藝術家寫建議書攞藝術資助嗰陣，評份建議書嘅亦都會包括有資格評佢嘅其他藝術家。

## 攷
德天瀑布

**德天瀑布**（；；）係亞洲地區嘅瀑布，喺中國廣西崇左大新縣同越南高平省高平市重慶縣嘅交界，地理上雖然屬中越國界，但瀑布屬中國監管。佢既係北回歸線同雲貴高原南邊近東南亞嘅跨境瀑布，又係歸春河屬下嘅瀑布。

瀑布闊120m，落差70m，豎直深60m；分成三級跌落。佢係亞洲第一大跨國瀑布，亦係繼伊瓜蘇瀑布、維多利亞瀑布同尼亞加拉瀑布之後嘅全球第四大瀑布。曾經喺2005年俾《中國國家地理雜誌》登佢做中國最靚嘅六大瀑布之一。佢亦係好多劇集嘅拍攝熱門地之一，2000年嘅《酒是故鄉醇》同2015年嘅《花千骨》都喺呢個景區入面拍過。喺每年7～11月份，呢個瀑布經常發大水而出靚景。

另外，喺屬下嘅景區附近好多時有邊防差人同軍佬出入巡邏，專門睇有冇喺越南嚟啲人蛇。喺呢個景區大門前嘅德天村，好多時有混雜中國大陸貨同越南貨賣。

## 景區

呢個園區分有山頂景區、山腰公路同水面棧道三部分。

### 觀景臺
觀景臺喺園區近入口地方，佢可以望到嗮成個德天瀑布同板約瀑布嘅全景，喺每日天晴差唔多太陽落山及晏晝時分比較靚。

### 觀景亭
觀景亭係山頂景區一部分，喺園區觀光大道入去第一個路口右邊條路上到山頂嘅地方。佢可以望到嗮成個德天瀑布同板約瀑布嘅全景。

### 觀瀑臺
觀瀑臺喺園區水面棧道最督地方，可以近距離睇到德天瀑布嘅樣。附近亦有兩條路上去中越邊境53號界碑同古砲臺附近。

### 中心島
中心島係景區嘅其一特色，可以喺水面直接望到德天瀑布同板約瀑布個正面樣。不過佢條路線凈喺國界徘徊，唔入越南境內。

### 古砲臺
古砲臺係山頂景區一部分，喺園區觀光大道入去，右手邊第二個路口上去山頂個分岔路轉左就搵到。佢係守護中國大陸領土嘅其一砲臺。

### 中越邊境53號界碑

中越邊境53號界碑係山腰公路最㞘嚿碑，亦係公園嘅西門。嗰嚿牌亦係中國同越南嘅國界。假設從中國嗰邊從東向西過去，過咗嚿碑就係越南。喺越南境內重有集市響度賣越南貨。不過景區成日有邊防差佬同軍佬睺住有冇人蛇出現。

## 注意事項

瀑布嘅地形比較複雜，加上部分區域嘅水流好急兼水比較深，而且屬中越邊境，所以玩時一定要注意：
#必須要按公園入面嘅導航指引嚟行，唔畀入去未經園方批准而開發嘅景區道路。
#園區唔畀做破壞環境或亂掟垃圾行為。
#未經允許唔畀擅自跨越國界（包括跨欄杆同跳落河游水行為）
#:因為河流啲水好急，加上受到瀑布嘅衝擊力影響，好易出現個人財物損失同生命安全隱患，加上嗰度有好多邊防人員同軍佬一日廿四個鐘睇住有冇人蛇出現。凡係擅自游水過去嘅都會俾邊防人員按人蛇處理。
#未經允許，唔畀落水或爬喺石頭上邊影相或入去瀑布深處（包括淋瀑布行為）。
#:因為瀑布啲水吸力好大，一旦跌落水後會好易衝到越南境內，加上涉及兩國邊防巡查，屆時好難有人幫到你。
#園區唔畀做任何形式嘅買賣或燒烤等野炊行為。
#:因為景區有中越文提示按照中越有關邊境法律，凡係買賣或燒烤等野炊好易俾邊防差佬或軍佬睇成走私或偷渡行為。

## 門票同開放時間
;開放時間
*每日08:00～17:00
*一到每日閂檔時分，邊防人員會強制遊客清場。

;門票
*成人票每位￥80。
*身高≤1.2m嘅細路：免費
*傷殘人士（要有殘疾證）／軍人（要有軍官證）：免費
*年紀＞60嘅老坑（要有個人有效證件）／全日制本科或大專學校嘅在讀學生（要有學生證）／6＜年紀≤18嘅未成年人（要有學生證）：半票
*記者（要有記者證）／至少10人嘅旅行社團隊：每位￥70。
*旅行社導遊（要有行程單同埋導遊證）：免費
注意：門票喺園區出入口東南角3.2km嘅地方先至有得賣。

;水上竹筏
同公園門票唔互通。唔理係咩人都好，每位￥30。

;中越邊境53號界碑
景區凈限每日晏晝開放，其他時段唔畀除邊防部隊人員、軍佬或邊防差人之外啲閒人出入。喺每日啱天光無耐，挨晚、晚黑時分、上晝期間，凡係閒人出入時必須要有護照或邊防證先至畀入去過境。

## 睇埋
* 板約瀑布

## 註

## 攷
* 德天瀑布 梦之旅
* 德天瀑布 乐途旅游
* 德天瀑布简介 艺龙旅游

## 出面網頁

* 

類:跨國瀑布
類:崇左旅遊景點
類:大新縣
陳國峰

**陳國峰**（**Penny Chan**，）係香港男藝人。

## 簡歷
陳國峰喺香港出世，中泰混血，2010年參加無綫電視唱歌比賽《超級巨聲2》，之後加入無綫電視，主要拍電視劇，亦有做節目主持。2021年7月由經理人合約轉為基本合約。2022年3月，陳國峰感染新冠肺炎，其後康復。2023年7月結束同無綫電視嘅合約。

## 出面網頁
* 
* 
* 

類:前無綫電視男藝員

類:混血兒
陳鴻碩

**陳鴻碩**（**Victor Chen**，）係香港無綫電視藝員。佢喺臺灣臺北市出世，2009年到香港參加無綫電視歌唱比賽《超級巨聲》，之後加入無綫電視，拍過幾套電視劇。2020年1月離開無綫電視。

## 出面網頁
* 
* 
* 陳鴻碩 - 超級巨聲 - tvb.com

類:前無綫電視男藝員
許家傑

**許家傑**（**Jack Hui**，）係香港無綫電視藝員。佢喺香港出世，祖籍廣東順德，2009年參加香港先生選舉贏咗冠軍，之後加入無綫電視，主要拍電視劇。

## 參考

## 出面網頁

* 
* 
* 
* 
* 7號 - 許家傑 - 2009香港先生競選 - tvb.com
* 
* 
*
洪永城

**洪永城**（**Tony Hung**，）係香港藝人，做過Now寬頻電視同香港有線電視遊埠節目主持，依家係無綫電視藝員。佢喺香港出世，祖籍廣東潮州，2005年加入香港有線電視，2008年過檔Now寬頻電視，2012年再過檔無綫電視，除咗主持節目更有機會拍電視劇。

洪永城以前同無綫藝員唐詩詠拍過拖。老婆係模特兒兼長跑教練梁諾妍（Inez Leong），佢哋喺2021年結婚。

## 演出

### 電視劇（無綫電視）
*2014年：《單戀雙城》飾 錢進
*2014年：《愛我請留言》飾 張日熙
*2014年：《載得有情人》飾 饒至孝
*2015年：《天眼》飾 戴富龍
*2015年：《張保仔》飾 張保仔
*2015年：《實習天使》飾 楊志明
*2017年：《味想天開》飾 丁一山 / 湯尹祖
*2017年：《我瞞結婚了》飾 歐陽梓聰
*2017年：《使徒行者2》飾 王永翔（Wing翔）
*2017年：《降魔的》飾 鬼青年
*2017年：《誇世代》飾 李志永
*2018年：《波士早晨》飾 康承宇
*2018年：《大帥哥》飾 馬炭
*2018年：《愛情沒有來的時候》 飾 書豪
*2019年：《多功能老婆》飾 楊宏立
*2019年：《丫鬟大聯盟》飾 裘其進
*2020年：《使徒行者3》飾 王永翔（Wing翔）
*2021年：《陀槍師姐2021》飾 張耀忠
*2022年：《凶宅清潔師》飾 招日晨
*2022年：《法證先鋒V》飾 秦克男

### 電視節目（無綫電視）
*2022年：《開腦》主持
*2022年：《香港25個第一》主持
*2023年：《阿媽唔信我去亞馬遜》主持

## 碎料
洪永城係愛狗之人，曾經喺2019年領養一隻13歲嘅大牧羊犬（雖然係男仔，但就叫做Coco），佢喺2021年離世。之後，佢同老婆梁諾妍再領養咗一隻金毛尋回犬。

## 參考

## 出面網頁

* 
* 
* 
* 
* 
* 
* 
* 洪永城嘅Yahoo! BLOG存檔
*
郭子豪

**郭子豪**（**Arnold Kwok**，）係香港無綫電視藝員。佢喺香港出世，倫敦大學帝國學院機械工程系畢業，之後喺香港做過模特兒，2014年加入無綫電視，2015年讀演員招募班，之後主要拍電視劇。

2019年3月27號凌晨，郭子豪揸住車喺尖沙咀梳士巴利道嘅警方路障被截停，酒精呼氣測試超標，畀警察拉咗。同年6月11號畀法庭裁定一項醉酒駕駛罪名成立，被判90個鐘頭社會服務令、停牌1年同埋自費報讀駕駛改進課程。

2020年7月，郭子豪承認同無綫電視女藝員鄧卓殷拍拖。

## 演出

### 節目主持（[[無綫電視]]）
*2023年：《真係唔好笑》

## 出面網頁
* 
* 
* 
* 
*
關曜儁

**關曜儁**（**Leo Kwan**，），原名**關梓陽**，係香港無綫電視藝員。佢喺香港出世，中學讀曾璧山中學，2015年加入無綫電視讀藝員訓練班，之後主要拍電視劇。

2020年3月中，關梓陽改咗藝名叫做關曜儁。

## 出面網頁
* 
*
李思捷

**李思捷**（**Johnson Lee**，）係香港前無綫電視男藝員。佢喺香港出世，10歲跟屋企移民加拿大多倫多，喺多倫多大學美術系學士畢業，再到美國深造，1998年返香港參加香港商業電台嘅「喜劇之王訓練班」，有機會演出電影《喜劇之王》而入行，2003年加入無綫電視，主要拍電視劇，亦曾經主持過唔少搞笑節目。

## 演出作品

### 電視劇（無線電視）

### 電視劇（香港電台）

### 電影

* 喜劇之王（1999年）飾 浮誇導演
* 公元2000（1999年）
* 絕種好男人（2003年）
* 福伯（2003年）
* 妃子笑（2005年）飾 國師
* 半醉人間（2006年）
* 金國民（2008年）飾 金國民
* LAUGHING GOR之變節（2009年）飾 阿巢
* 勁抽福祿壽（2011年）飾 李捷壽
* 一家大曬（2018年）飾 武德輝

## 感情生活
李思捷多年嚟身邊女伴車輪轉，近年總算正式「封盤」，同圈外女友拍拖多年感情穩定。

## 參考

## 出面網頁
* 
* 
* 
* 
* 
* 
* 
* 
* 
* 
* 

類:前無綫電視男藝員
繆家慶

**繆家慶**（，，）係香港無綫電視藝員。佢喺香港出世，2016年加入無綫電視讀藝員訓練班，之後主要拍電視劇，喺2017年處境劇《愛·回家之開心速遞》飾演「歸蜀明」一角而畀觀眾留意。佢喺中華基督教會燕京書院度畢業。

## 出面網頁
*
黎振燁

**黎振燁**（**Jackson Lai**，），用過藝名**黎柏麟**、**黎栢倫**，係香港無綫電視前藝員。佢喺香港出世，2009年讀第23期無綫電視藝員訓練班而入行，演出過唔少電視劇，2012年，離開無綫轉投香港電視網絡拍劇，2014年改行做模特兒，到2016年參選無綫電視香港先生選舉攞到冠軍，再返返無綫電視，再喺2016年演藝進修班做旁聽生。

## 攷

## 出面網頁
* 2016香港先生選舉 - 4. 黎振燁 Lai Chun Ye ,Jackson - 型男檔案 - tvb.com
* 
*
彭紀諺

**彭紀諺**（**Desmond Pang**，）係香港無綫電視前男藝員。佢喺香港出世，12歲跟屋企移民加拿大多倫多，2006年喺滑鐵盧大學數學系畢業，2008年以歌手身份喺香港出道，2013年加入無綫電視，讀第27期藝員訓練班，之後主要拍電視劇，2019年6月離開無綫電視並喺10月返多倫多。

## 演出
### 電視節目（無綫電視）
*2017年：《老表，畢業喇！》Gem
*2018年：《街坊廚神重出江湖》助手（第3、4集）
*2019年：《十二傳說》何安東尼（第13、14、15集）

## 出面網頁
* 
* 
* 
*
譚俊彥

**譚俊彥**（**Shaun Tam**，）係香港演員，亦係演員狄龍（真名譚富榮）個仔。佢喺香港出世，祖籍廣東新會，2001年開始拍電影，2016年加入無綫電視拍電視劇，包括《天命》、《特技人》及《法證先鋒IV》等。佢老婆係內地演員任祉妍，有一個女同一個仔。

## 參考

## 出面網頁
* 
* 
*
唐嘉麟

**唐嘉麟**（**Kevin Tong**，），綽號**KT**，係香港Rap歌手，亦係無綫電視藝員。佢喺香港出世，2009年佢喺Rap歌手歐陽靖幫手下出道，大約2012年加入無綫電視，主要拍電視劇。

## 演出

### 電視電影（無綫電視）
*2019年：《愛·回家之開心速遞》第542集 飾 年輕人(香港齊Hip Hop觀眾席)

## 出面網頁
*
自我實現預言

**自我實現預言**（又叫**自我應驗預言**、**自證預言**），係指預言能夠喚起後續行為，並且令有關行為由本來係錯誤概念變成正確，由美國社會學家Robert King Merton提出。

吸引力法則被睇成係自我實現預言其中一種。

## 睇埋
* 皮格馬利翁效應
* 安慰劑效應
* 受試者期望效應
* 觀察者期望效應
* 雙盲
黃子恆

**黃子恆**（**Hugo Wong**，），原名**黃子衡**，係香港無綫電視藝員。佢喺香港出世，1999年加入無綫電視，之後讀第14期藝員訓練班，早年做過《都市閒情》主持同好多電視劇嘅閒角，到2013年《衝上雲霄II》嘅演出先至開始令觀眾留意，跟住佢拍劇嘅戲份逐漸增多。2017年，佢喺《降魔的》飾演大反派郭展明嘅表現突出，喺《萬千星輝頒獎典禮2017》第一次入圍最佳男配角。2019年，佢因為壓力爆煲而患上驚恐症。

## 參考

## 出面網頁
* 
* 
* 
* 
*
衛志豪

**衛志豪**（**Michael Wai**，）係香港藝人，2000年加入香港有線電視做娛樂台同娛樂新聞台主持，2014年過檔無綫電視做藝員，主要做節目主持，亦有拍電視劇。

## 出面網頁
* 
* 
* 
* 
*
姚兵

**姚兵**（**Yao Bin**，），原名**姚斌**，係香港無綫電視藝員。佢喺浙江寧波出世，2006年參加TVB8全球華人新秀歌唱大賽，之後加入無綫電視，再喺2013年參加無綫《星夢傳奇》攞殿軍。佢主要做TVB8節目主持，亦有拍電視劇。

## 政治立場
佢係香港親中派嘅支持者，佢曾經參與公開聯署支持北京未經諮詢或香港人同意，強行訂立嘅《港版國安法》。

## 出面網頁
* 
* 
* 
* 

## 參考
穿母

**穿母**（；中古漢語拼音：chjyen）係中古漢語聲母，係中古晚期聲母，屬齒音嘅正齒音，係次清聲母。佢屬於三十六字母之一。佢嘅形成由兩部分組成，二等韻部分稱爲穿二，來自初母，三等韻部分稱爲穿三，來自昌母。

喺音韻上，初母同清母、徹母唔同，喺晚期中古音佢哋三組分立。到現代發音，佢仲係齒音，好似廣州話呢種唔分平捲脷嘅語言，初母同清母、徹母發音一樣。對於梧州話呢種分平捲脷嘅粵語，初母係捲脷音（發成舌葉或者舌面音），同清母（脷尖音）唔同。喺普通話初母基本上係捲脷音，同清母嘅平脷音唔同。

類:中古漢語
黃嘉樂

**黃嘉樂**（**Stephen Wong**，）係香港無綫電視前男藝員。佢喺香港出世，2003年讀第17期無綫電視藝員訓練班，之後加入無綫電視主要拍電視劇。佢話以前想做海關，不過嘅阿爸爸反對。

2022年12月份離開無綫電視。

## 演出

### 電視劇（其他）
*2025年：《郭Sir！學警A班到齊！》飾 警長井志雄

## 攷

## 出面網頁
* 
* 
* 
* 
* 
* 
* 
* 
* 樂隨心寫(Blogger版)
* 樂隨心寫(內地版)

類:前無綫電視男藝員
初母

**初母**（；中古漢語拼音：**chr**io），係中古漢語聲母，屬齒音中嘅正齒音，屬莊組，係次清聲母。喺後世佢同昌母合流成穿母，因爲佢喺韻圖二等，所以又叫**穿二**（）。

## 擬音
學界對初母嘅擬音分兩派，一派擬成捲脷音，擬成/ʈʂʰ/，一派擬成舌葉音，擬成/t͡ʃʰ/。

## 上古來源
對上古音嘅研究，有個定論叫照二歸精，意思係話初母來源自清母，喺上古音佢係/t͡sʰ/噉樣嘅音，後來因爲介音因素，佢演變成捲脷或舌葉音。

## 喺粵語嘅演變
初母喺粵語維持古音，對應嘅粵拼係c，聲調派陰聲調。特別嘅係篡，讀s。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅c來源自中古音嘅徹、澄、從、清、初、昌、邪、崇八母。

對於可以區分平捲脷嘅粵語，初母屬捲脷音，如吳川話，初母發[t͡sʰ]；梧州話，初母發[t͡ɕʰ]。成個粵語，平捲分法係濟南型。

## 喺吳語嘅演變
初母喺吳語歸入清母，對應嘅吳拼係tsh。

## 喺普通話嘅演變
初母喺普通話大部分係捲脷音ch，少數字變成平脷音c。普通話嘅平捲分法係濟南型溝南京型。

## 喺日文嘅演變
無論吳音漢音，初母都係讀さ行。

## 喺韓文嘅演變
變成ㅊ。

## 喺越南文嘅演變
讀s，派陰聲調。

類:中古漢語
江畹徵

**江畹徵**（），廣東南海人，係末代翰林江孔殷嘅大女，屋企排行十一。佢嫁畀汪精衞個侄汪希文做繼室，第年生淋巴癌過身。

佢文學素養唔錯，當其時有「才女」之稱。佢細佬南海十三郎亦周時請佢幫手度一兩段曲詞，《燕歸人未歸》嗰段「清明節鶯聲切......落花如夢似水流年」就係江畹徵口授。有傳名劇《女兒香》係佢替十三郎槍寫嘅，後尾十三郎亦喺報紙專欄否定呢種講法。

## 註

## 攷
氹仔威翠花園

**氹仔威翠花園**響澳門氹仔嘉模堂區南京街同大連街，係屬於房屋局嘅經濟房屋。

## 意外
2013年9月22號，氹仔威翠花園十九樓一個單位有簷篷搖搖欲墜，同一時間十樓都有單位有簷篷搖搖欲墜。

2014年4月3號朝早十點左右，威翠花園發生一單懷疑墮樓事件。威翠花園一個住戶話響單位入面突然聽到平台發出巨響出去睇吓，發現一個男人瞓響二樓平台到，叫極都冇反應，之後去管理處叫管理員報警。消防救援人員接報到場之後證實個男人已經死咗。司警局人員調查，確認死者身份姓盧，男姓，廿四歲，澳門居民，根據佢屋企人話死者生前患有精神病，曾經接受治療，而家住響澳門一間康復中心。根據中心職員話，事主響3號清晨七點之前已經出咗去，但係之後失去聯絡唔知去向。直到接到司警局通知先知呢單嘢。司警之後同現場大廈嘅住戶查詢，冇任何結果，之後去大廈廿二樓天台，發現入口鐵門冇上鎖，任何人都可以自由出入，再響伏屍地點往上望，發現廿一樓嘅簷篷明顯爛咗，估計係跨越天台圍牆，企響簷篷上邊跳落嚟，同伏屍跌落地點脗合。現場冇發現遺書。司警認為事件冇可疑，初步相信係一單自殺案件。確實死因有待法醫檢驗確定。案件交畀調查科跟進。

## 攷

類:澳門經濟房屋
威尼斯文

**威尼斯文**係意大利東北部威尼托用嘅語言，屬羅曼語族，有大約390萬人用緊。

縱使好多人，包括當地人，都當佢係意大利文嘅方言，但其實佢係一個獨立語言，並且有好多唔同嘅當地變體。
馬紹爾文

**馬紹爾文**係馬紹爾群島用嘅語言，屬南島語系馬來-波利尼西亞語族，有大約5.5萬人用緊。
馬來-波利尼西亞語族

**馬來-波利尼西亞語族**係南島語系下嘅一個語族，主要喺菲律賓、馬來群島流行。
鄧寇克大行動

《**鄧寇克大行動**》（，***Dunkirk***）係套2017年電影，由基斯杜化路蘭執導，英國、法國、美國、荷蘭四國合拍，故仔背景二戰期間嘅鄧寇克大撤退。

## 卡士
*簡尼夫班納
*Harry Styles
*Fionn Whitehead
*Jack Lowden
*Aneurin Barnard
*James D'Arcy
*Cillian Murphy
*Mark Rylance
*Tom Hardy
*Tom Glynn-Carney
*Elliott Tittensor
*Jochum ten Haaf
*米高堅
鄧寇克大撤退

**鄧寇克大撤退**（），又叫**鄧寇克戰役**或者**燈卻灣之役**，係第二次世界大戰初期歐洲戰場嘅一場撤退行動。納粹德國嘅部隊瓦解咗法國嘅馬其諾防線之後，包抄住由英國、法國同比利時組成嘅盟軍。盟軍於是喺1940年5月底被逼到去法國北岸嘅鄧寇克。

為咗唔俾德軍圍殲，保留實力，盟軍執行咗個當時最大規模嘅戰略撤退行動，代號叫「發電機行動」，用軍艦同好多艘民用船，載士兵經海路撤退返英國本土。撒退嘅時候，英國皇家空軍為咗掩護海上嘅人同埋奪取制空權，而同德國空軍爆發激烈嘅空戰。雖然最後德國成功佔領鄧寇克，但有差唔多34萬盟軍成功撤退，行動比預期成功。

## 相關影視作品
*《鄧寇克大行動》（2017年）
江忞懿

**江忞懿**（，）係香港女泳手，游蛙式，多次創咗50米、100米及200米蛙式游水嘅香港紀錄，畀人叫做「香港蛙后」。佢係香港女歌手連詩雅個表妹。

## 出面網頁

類:香港泳手

類:柏克萊加州大學舊生
類:拔萃女書院舊生
黃瑋霖

**黃瑋霖**（英文：**Wong Wai Lum**，），係香港創作女歌手，中英混血，2016年出道，亦擅長彈鋼琴、豎琴、結他。
黃雅斯

**黃雅斯**（英文：**Szebi Wong**，），係香港女歌手，歌唱組合Crayon成員，2016年出道。
章尾而

**章尾而**（英文：**Jaymie Zhang**，），本名**張美儀**，係香港唱作女歌手，2016年出道。佢中學讀香港兆基創意書院。

## 演出
### 電視劇（ViuTV）
*2020年：《暖男爸爸》 飾 阿E
*2025年：《弊傢伙！我要去祓魔》 飾 花花

### 電視節目（[[ViuTV]]）
*2016年：《實驗電視—唱出香港》
*2016年：《ShowTime 我主場》

### 電視節目（[[浙江衛視]]）
*2017年：《中國新歌聲 (第二季)》
鍾采羲

**鍾采羲**（英文：**Iris Chung**，），原名**鍾永慧**，係香港女模特兒同電影演員。佢喺四川出世，13歲到英國讀書，20歲到香港發展，2010年正式出道。佢個樣同何鴻燊千金何超蓮幾似。

## 演出
### 電視劇（TVB）
*2017年：《賭城群英會》飾 江小西
*2018年：《冒險王衛斯理》飾 砒霜
*2018年：《守護神之保險調查》 飾 劉君君
*2019年：《荷里活有個大老千》

### 電視劇（ViuTV）
*2017年：《瑪嘉烈與大衛系列 前度》飾 大輝女伴
*2020年：《熟女強人》飾 Elsa

### 電影
*2013年：《爛滾夫鬥爛滾妻》飾 大卞
*2014年：《唐伯虎衝上雲霄》飾 冬香
*2016年：《鴨王2》飾 Sushi
*2016年：《IGirl 夢情人》飾 Chili
*2016年：《賭城風雲III》

### 微電影
*2012年：《女生公寓》
*2012年：《五月花的真愛》

### MV
*《我的愛傷了風》主唱：陳思彤﹠王柯淇

## 個人作品
### 寫真集
*2010年：《Inside》
*2011年：《What's Up》
*2012年：《Iris Chung Sexy Icon 2012》

## 參考
基斯杜化路蘭

**基斯杜化·路蘭**（，**Christopher Nolan**，）英國導演，係當代電影界最具盛名的導演之一，善長透過複雜嘅敘述、操控時間嘅手法同哲學模式去講故事，每一部電影都會令觀眾陷入深深嘅思考。出名作品包括《蝙蝠俠》三部曲、《潛行凶間》、《星際啟示錄》以及《奧本海默》。

憑《奧本海默》獲得2024年第81屆金球獎最佳電影導演獎。

**路蘭**嘅電影通常會表達唔同嘅概念，或帶出幾個問意識比觀眾，去討論、探索自我意識及人類的道德，同埋佢對時間、真實世界嘅存疑。

## 作品
以下為香港電影譯名
*1998年：《Following》
*2000年：《凶心人》(Memento)
*2002年：《白夜追兇》
*2005年：《蝙蝠俠：俠影之謎》(Batman Begins)
*2006年：《死亡魔法》（The Prestige)
*2008年：《蝙蝠俠：黑夜之神》(The Dark Knight)
*2010年：《潛行凶間》(Inception)
*2012年：《蝙蝠俠：夜神起義》(The Dark Knight Rises)
*2014年：《星際啟示錄》(Interstellar)
*2017年：《鄧寇克大行動》(Dunkirk)
*2020年：《天能》(Tenet)
*2023年：《奧本海默》(Oppenheimer)

## 參考

## 出面網頁

類:英國導演
趙哲妤

**趙哲妤**（英文：**Uny Chiu**，），係香港女模特兒。佢喺香港出世，祖籍廣東潮陽。佢2009年出道，攞到2010年中國小姐香港賽區冠軍兼總決賽季軍，之後加入香港有線電視做節目主持。

2013年，趙哲妤加入新民黨，2015年退黨，同年用獨立身份參選第5屆香港區議會選舉葵青區議會青衣邨選區，攞到655票，未能當選。2016年，佢未婚大肚，最後生咗個女。

## 參考來源
菊梓喬

**菊梓喬**（，，1982年5月17號或或1987年或1988年）係香港一個女唱作人同演員，原名**陳曉怡**，佢響2008年喺香港出道，正式開始玩音樂，到2016年以34歲嘅年紀喺樂壇正式出道，2017年轉投星夢娛樂，畀公司重點栽培。2019年8月佢喺九展首次舉行演唱會，嘉賓包括周柏豪同側田。

## 音樂作品
### 錄音室專輯
*《忘記我自己》（2017年）
*《但願人長久》（2018年）
*《不能放手》（2020年）
*《隨意瞞》（2023年）

## 派台歌成績

* （*）上緊榜
* （-）未能上榜
* （×）冇派往該台
* （**(1)**）兩週冠軍
* 包括2020年後嘅冠軍歌
* 2020年開始

## 參考

## 出面網頁

* 
* 
* 
* 
* 
* 菊梓喬 - Abphy.com
* 陳曉怡 - Vidbb.com
* 遊樂園 - Pleasure Garden
板約瀑布

**板約瀑布**（；；；），越南方嗌**板角瀑布**（；；），係亞洲地區嘅瀑布，喺越南高平省高平市重慶縣同中國廣西崇左大新縣嘅交界，地理上雖然屬中越國界，但瀑布屬越南監管。佢既係北回歸線同雲貴高原南邊近東南亞嘅跨境瀑布，又係歸春河屬下嘅瀑布。

瀑布闊88m，落差30m，豎直深34m；分成三級跌落。喺每年7～11月份，呢個瀑布經常發大水而出靚景。

## 景區

### 竹林佛跡寺

竹林佛跡寺喺園區嘅半山腰地方，亦係越南嘅寺院同睇嗮成個板約瀑布同德天瀑布嘅觀景臺。

### 中越聯合集市
中越聯合集市喺園區最督地方，嗰度亦有中國同越南當地啲貨賣，不過嗰度凈限每日晏晝開市。

### 中越邊境53號界碑

中越邊境53號界碑係山腰公路最督嚿碑，亦係公園嘅東門。嗰嚿牌亦係中國同越南嘅國界。假設從越南嗰邊從西向東過去，過咗嚿碑就係中國，同德天瀑布景區相通。不過景區成日有邊防差佬同軍佬睺住有冇人蛇出現。

## 睇埋
* 德天瀑布

## 註

## 攷
* Thác Bản Giốc - Điểm du lịch lý tưởng ở Cao Bằng Báo du lịch Việt Nam
* Thác Bản Giốc – Chủ quyền nơi biên cương Tổ quốc PYS Travel
* 

類:高平
類:跨國瀑布
馬曉晴

**馬曉晴**（，）係香港藝人，前女子花式溜冰運動員，係頭一位喺國際比賽攞到獎牌嘅香港女子花式溜冰運動員，有「港版石原里美」之稱。

## 簡歷
馬曉晴喺香港出世，3歲移居北京，讀北京哈囉Harrow國際學校，13歲移居美國，2017年喺美國科羅拉多州 Cheyenne Mountain High School 高中畢業。後嚟只係用咗兩年半時間完成4年大學課程，攞到馬薩諸塞大學阿默斯特分校（University of Massachusetts Amherst）傳播學理學士學位。

馬曉晴自細接受花式溜冰（花樣滑冰）訓練，10歲喺全國青少年錦標賽上攞到銀牌，2010年到2017年（除咗2015年）都攞到香港錦標賽冠軍。13開始代表香港喺世界各地比賽，最好成績係2016 Reykjavik International Games為香港攞到銀牌。2017年亞洲冬季運動會，佢做咗香港隊開幕禮揸旗人，最後喺比賽攞第10名。

20歲畢業後返香港開始佢嘅事業。而家係個主持，港隊青年教練，中/英/普通話 司儀，KOL @maisyma1999 網絡名人，並喺好多政府宣傳片段中出現過。

2024年傳媒報道馬曉晴做咗英國士碌架球手卓林普嘅女朋友，而卓林普亦喺差唔多時間入籍香港。

## 演出
### 節目主持（HOY TV）
*2023年：《杭州第19屆亞運會》
*2024年：《深圳地圖》
*2024年：《深圳地圖2》

### 節目主持（ViuTV）
*2023年：《無限試煉場》

### 節目演出（ViuTV）
*2022年：《姊妹們的國際市場》（參加者）
*2023年：《夏の競技》（第3集嘉賓）

### 節目主持（港台電視）
*2022年：《味之天下・中華色香味》（第2、3、6、9、10集）
*2019年：《文化長河 - 江山行》（第3、5集）

### 節目演出（無綫電視）
*2022年：《北京冬季奧運會》主持
*2022年：《脫毒要識Do》（嘉賓）
*2021年：《真·女神轉身》（第1集嘉賓）

### 節目主持（其他）
* 2021年：《浪琴表香港國際賽事特輯》

### 廣告
* 2023年：U Space 迷你倉
* 2022年：Aerie (American Eagle)
* 2018年：李健駕駛學院
* 2018年：ASUS ZenBook Flip S

### 司儀 Emcee

* 2022年：香港世界桌球大師賽 （粵/英）
* 2022年：香港足球超級聯賽記者會 （英）

## 參考

## 出面網頁
*
*
亞美尼亞薄餅

**亞美尼亞薄餅**（lavash）係種起源自亞美尼亞薄餅嘅烤包，主要喺高加索同西亞地區流行。2014年，亞美尼亞薄餅畀聯合國教科文組織列入非物質文化遺產。
棕櫚酒

**棕櫚酒**係用棕櫚樹樹汁釀嘅酒，色水奶白，喺非洲、南美洲、南亞同東南亞都有人釀。
地中海釀菜

**地中海釀菜**（**Dolma**）係種起源自地中海地區嘅菜式，將餡釀入各種蔬菜，譬如番茄、青椒、洋蔥、翠玉瓜、矮瓜同蒜頭，而啲餡通常會用飯或者免治肉。
夏香薄荷

**夏香薄荷**（；學名：）係唇形科風輪草屬下嘅一年生草本植物，亦係種常用香草。

## 睇埋
*冬香薄荷

類:風輪草屬
類:草本植物
土耳其酥餅

**土耳其酥餅**（**Börek**）係種起源自土耳其嘅餅，面頭嗰層係酥皮，入面包住肉、菜、芝士等等嘅餡，餅面會有些少芝麻，個樣同粵菜嘅叉燒酥有分似，主要喺東歐同西亞地區流行。
竹林佛跡寺

（）係越南高平省高平市嘅一處有古式古香嘅寺院，2013年6月15號動工，2014年12月15號起好，位置喺重慶縣北邊近黑水河邊。佢既係越南近中國邊境嘅寺院，又係板約瀑布屬下嘅觀景臺景區之一，對面可以望到中國大陸。

間嘢佔地面積31公頃，入面包括咗80間屋仔，主要包括運動區同娛樂區。佢亦係德天－板角景區嘅一部分。

## 攷

類:佛寺
類:高平
王李丹妮

**王李丹妮**（**Daniella Wang**，）係中華人民共和國電影女演員，中國蒙古族人，河南南陽出世，2009年出道。佢嘅演出包括香港電影《一路向西》同《Delete愛人》。

## 出面網頁
* 
* 
* 
* 
* 
*
崇母

**崇母**（；中古漢語拼音：**zr**iung），係中古漢語聲母，屬齒音中嘅正齒音，屬莊組，係全濁聲母。喺後世佢同船母合流成牀母，因爲佢喺韻圖二等，所以又叫**牀二**（）。

## 擬音
學界對崇母嘅擬音分兩派，一派擬成捲脷音，擬成/dʐ/，一派擬成舌葉音，擬成/d͡ʒ/。

## 上古來源
對上古音嘅研究，有個定論叫照二歸精，意思係話崇母來源自從母，喺上古音佢係/d͡z/噉樣嘅音，後來因爲介音因素，佢演變成捲脷或舌葉音。

## 喺粵語嘅演變
崇母喺粵語清化，平聲送氣，仄聲唔送氣，另有部分擦化，分化成z、c、s三個聲母，聲調都派陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母，c聲母來源自中古音嘅徹、澄、從、清、初、昌、邪、崇八母，s聲母來源自中古音嘅心、崇、生、常、書、船、邪七母。

## 喺吳語嘅演變
崇母喺吳語歸入邪母，對應嘅吳拼係z。

## 喺普通話嘅演變
崇母喺普通話清化，一般係捲脷音，平聲送氣，讀ch，仄聲唔送氣，讀zh，少數擦化，變sh，極少數字變平脷，讀c。普通話嘅平捲分法係濟南型溝南京型。

## 喺日文嘅演變
吳音讀ざ行，漢音讀さ行。

## 喺韓文嘅演變
同粵語一樣，分化出ㅈ、ㅊ、ㅅ。

## 喺越南文嘅演變
讀s，派陽聲調。

類:中古漢語
牀母

**牀母**（；中古漢語拼音：zriang）係中古漢語聲母，係中古晚期聲母，屬齒音嘅正齒音，係全濁聲母。佢屬於三十六字母之一。佢嘅形成由兩部分組成，二等韻部分稱爲牀二，來自崇母，三等韻部分稱爲牀三，來自船母。

喺音韻上，牀母同從母、澄母唔同，喺晚期中古音佢哋三組分立。到現代發音，佢仲係齒音，好似廣州話呢種唔分平捲脷嘅語言，牀母同從母、澄母發音一樣。對於梧州話呢種分平捲脷嘅粵語，牀母係捲脷音（發成舌葉或者舌面音），同從母（脷尖音）唔同。喺普通話牀母基本上係捲脷音，同從母嘅平脷音唔同。

類:中古漢語
南瑪都

**南瑪都**（**Nan Madol**）係密克羅尼西亞聯邦一座古城，8到9世紀開始起，一路用到17世紀。佢係聯合國教科文組織世界遺產。
颱風塔拉斯

**颱風塔拉斯**係太平洋颱風季嘅熱帶氣旋名。「塔拉斯」呢個名由菲律賓提供，係解鋒利。

颱風塔拉斯可以係：
*熱帶風暴塔拉斯 (2004年)
*強烈熱帶風暴塔拉斯 (2011年)
*熱帶風暴塔拉斯 (2017年)
颱風奧鹿

**颱風奧鹿**係太平洋颱風季嘅熱帶氣旋名。「奧鹿」呢個名由大韓民國提供，係指動物東方狍。

颱風奧鹿可以係：
*熱帶風暴奧鹿 (2004年)
*熱帶風暴奧鹿 (2011年)
*颱風奧鹿 (2017年)
德天－板約大瀑布

（；；），又嗌（；），係德天瀑布同板約瀑布嘅合稱，亦係亞洲地區嘅瀑布，喺中國廣西崇左大新縣德天村同越南高平省高平市重慶縣潭水社嘅交界，地理上雖然屬中越國界，但兩個瀑布之間所屬監管國家都唔同。其中德天瀑布屬中國監管，板約瀑布屬越南監管。兩個既係歸春河屬下嘅瀑布，又係世界第四大瀑布。

兩個瀑布夾埋一齊，總闊208m，其中德天有60m高，板約有30m高；兩個瀑布都分成三級跌落。不過每個季節水流量都唔同，逢每年7～11月份經常發大水而出靚景，尤其喺雨季大水時節，兩個瀑布幾乎連埋一齊。其他季節得比較少水流。另外，佢既係好多劇集嘅拍攝熱門地之一，又係有好多邊防差人同軍佬成日搞守衛嘅地方。

## 睇埋
* 德天瀑布
* 板約瀑布

## 攷
* 第2名 跨国的风情:德天瀑布 中国国家地理网
* Kinh nghiệm du lịch Thác Bản Giốc - Cao Bằng Đi Đâu Chơi Gì
* Đánh bật đồ Trung Quốc, hàng Việt Nam trấn giữ nơi Bản Giốc Nguyễn Tấn Dũng

類:跨國瀑布
颱風南瑪都

**颱風南瑪都**係太平洋颱風季嘅熱帶氣旋名。「南瑪都」呢個名由密克羅尼西亞聯邦提供，係指當地古城南馬都。

颱風南瑪都可以係：
*颱風南瑪都 (2004年)
*颱風南瑪都 (2011年)
*強烈熱帶風暴南瑪都 (2017年)
颱風桑卡

**颱風桑卡**係太平洋颱風季嘅熱帶氣旋名。「桑卡」呢個名由越南提供，係指動物小雲雀。

颱風桑卡可以係：
*颱風桑卡 (2005年)
*颱風桑卡 (2011年)
*熱帶風暴桑卡 (2017年)
颱風納沙

**颱風納沙**係太平洋颱風季嘅熱帶氣旋名。「納沙」呢個名由柬埔寨提供，係解捉魚。

颱風納沙可以係：
*颱風納沙 (2005年)
*颱風納沙 (2011年)
*颱風納沙 (2017年)
*颱風納沙 (2022年)
颱風海棠

**颱風海棠**係太平洋颱風季嘅熱帶氣旋名。「海棠」呢個名由中華人民共和國提供，係指植物海棠。

颱風海棠可以係：
*颱風海棠 (2005年)
*熱帶風暴海棠 (2011年)
*熱帶風暴海棠 (2017年)
*熱帶風暴海棠 (2022年)
海棠 (搞清楚)

**[[海棠]]**係薔薇科蘋果屬動物，重可以係：

*海棠區，海南三亞嘅區
*颱風海棠
颱風夏浪

**颱風夏浪**係太平洋颱風季嘅熱帶氣旋名。「夏浪」呢個名由越南提供，係指下龍灣。

颱風夏浪可以係：
*颱風夏浪 (2002年)
*強烈熱帶風暴夏浪 (2008年)
*颱風夏浪 (2014年)
*超強颱風夏浪（2025年）
颱風玫瑰

**颱風玫瑰**係太平洋颱風季嘅熱帶氣旋名。「玫瑰」呢個名由泰國提供，係指植物玫瑰。

颱風玫瑰可以係：
*強烈熱帶風暴玫瑰 (2005年)
*熱帶風暴玫瑰 (2011年)
*熱帶風暴玫瑰 (2017年)
玫瑰 (搞清楚)

**[[玫瑰]]**廣義上係薔薇科嘅一個屬，重可以係：
*原種玫瑰，狹義上嘅玫瑰品種
*颱風玫瑰
*玫瑰 (列車)
*玫瑰 (拓樸學)
*薔薇 (色)

## 睇埋
*Rose
颱風麥德姆

**颱風麥德姆**係太平洋颱風季嘅熱帶氣旋名。「麥德姆」呢個名由美國提供，係關島查莫羅文嘅大雨。

颱風麥德姆可以係：
*強烈熱帶風暴麥德姆 (2008年)
*颱風麥德姆 (2014年)
*強烈熱帶風暴麥德姆 (2019年)
*颱風麥德姆 (2025年)

## 睇埋
*颱風查特安
颱風米娜

**颱風米娜**係太平洋颱風季嘅熱帶氣旋名。「米娜」呢個名由密克羅尼西亞聯邦提供，係雅蒲文嘅女仔名，解「我嘅眼」。

颱風米娜可以係：
*颱風米娜 (2002年)
*颱風米娜 (2007年)
*熱帶風暴米娜 (2014年)
*颱風米娜 (2019年)
*強烈熱帶風暴米娜 (2025年)
颱風海貝思

**颱風海貝思**係太平洋颱風季嘅熱帶氣旋名。「海貝思」呢個名由菲律賓提供，係解「快」。

颱風海貝思可以係：
*颱風海貝思 (2002年)
*颱風海貝思 (2007年)
*熱帶風暴海貝思 (2014年)

## 睇埋
*颱風樺加沙
大清國53號界碑

**大清國53號界碑**（；），又嗌**中越53號界碑**或**中越邊境53號界碑**，係亞洲一國界紀念碑，大清光緒丙申年（1896年）起好，位置喺中國同越南交界，崇左大新縣德天村德天瀑布隔籬嘅德天山莊下邊。佢亦係德天瀑布同板約瀑布景區嘅盡頭位。

嚿牌上面有寫住繁體中文嘅「中國廣西界」五個字同英文嘅「FRONT HERE SINO-ANNAMITE」字樣，屬舊式國界碑。喺佢右邊隔籬已經整咗新型嘅835號界碑，刻有簡體中文嘅「中国」同越南文嘅「VIỆT NAM」字樣。喺嗰度往返中越兩國凈用一秒就得。例如從中國嗰邊過去，過咗嚿碑就係越南。

另外，嗰嚿界碑亦係邊防人員同軍佬駐守嘅地方，識得嚟查有冇人蛇出現。喺界碑附近有個邊貿市場專賣越南貨為主，但凈畀用越南盾同人民幣做買賣。

## 攷
* 德天瀑布山峰下的53号界碑 新浪

類:中國邊境
類:越南邊境
類:大新縣
類:高平
颱風塔巴

**颱風塔巴**係太平洋颱風季嘅熱帶氣旋名。「塔巴」呢個名由馬來西亞提供，係指叉尾鯰魚。

颱風塔巴可以係：
*熱帶風暴塔巴 (2002年)
*熱帶風暴塔巴 (2007年)
*強烈熱帶風暴塔巴 (2014年)
*颱風塔巴 (2019年)
*強烈熱帶風暴塔巴 (2025年)
颱風琵琶

**颱風琵琶**係太平洋颱風季嘅熱帶氣旋名。「琵琶」呢個名由澳門提供，係指琵琶魚。

颱風琵琶可以係：
*颱風琵琶 (2007年)
*熱帶風暴琵琶 (2014年)

## 睇埋
*熱帶風暴畫眉
颱風法茜

**颱風法茜**係太平洋颱風季嘅熱帶氣旋名。「法茜」呢個名由老撾提供，係女仔名。

颱風法茜可以係：
*颱風法茜 (2001年)
*強烈熱帶風暴法茜 (2007年)
*颱風法茜 (2014年)
颱風劍魚

**颱風劍魚**係太平洋颱風季嘅熱帶氣旋名。「劍魚」呢個名由日本提供，指劍魚座。

颱風劍魚可以係：
*熱帶風暴劍魚 (2001年)
*颱風劍魚 (2007年)
*熱帶風暴劍魚 (2014年)
颱風玲玲

**颱風玲玲**係太平洋颱風季嘅熱帶氣旋名。「玲玲」呢個名由香港提供，係女仔名。

颱風玲玲可以係：
*颱風玲玲 (2001年)
*熱帶風暴玲玲 (2007年)
*熱帶風暴玲玲 (2014年)
颱風楊柳

**颱風楊柳**係太平洋颱風季嘅熱帶氣旋名。「楊柳」呢個名由北韓提供，係指植物楊柳。

颱風楊柳可以係：
*颱風楊柳 (2001年)
*強烈熱帶風暴楊柳 (2007年)
*熱帶風暴楊柳 (2013年)
颱風羅莎

**颱風羅莎**係太平洋颱風季嘅熱帶氣旋名。「羅莎」呢個名由柬埔寨提供，係指動物鶴。

颱風羅莎可以係：
*颱風羅莎 (2001年)
*颱風羅莎 (2007年)
*颱風羅莎 (2013年)
阮兆祥

**阮兆祥**（，）係香港演員同主持人，外號「祥仔」、「娛樂祥」、「祥師兄」，邵氏兄弟前藝人，無綫電視旗下藝人，香港商業電台節目主持人。

佢喺1989年推出首張個人大碟，30年後，2019年，阮兆祥舉辦一連三場《阮兆祥King of Dreams》演唱會，豪使7位數一圓歌手夢。

2000年，阮兆祥同Crystal開始拍拖。2016年10月15號俟晚，阮兆祥揸架綠色平治跑車載埋女朋友去荃灣同女朋友祖輩慶祝生日，去到沙田狂撼前面貨車車尾，全車繼而爆炸起火。

## 演出

### 電影
*2021年：《二次人生》 飾 余天心阿爸
### 綜藝節目（無綫電視）
*2023年：《真係唔好笑》第1集嘉賓
*2024年：《福祿壽訓練學院》

## 參考

## 出面網頁
* 
* 
* 
* 
* 
* 
* 阮兆祥｜DJ主持｜商業電台881903.com
* 
* 
*
種星堂

**種星堂**（**StarzPeople**），係香港一間模特兒公司，喺1997年成立，2000年再成立**種星堂娛樂**，負責藝人經紀業務，旗下出名藝人包括連詩雅、鄭融、周柏豪等。

## 而家旗下藝人

*黎紀君（Christy Lai）
*梁諾妍（Inez Leong）
*連詩雅（Shiga Lin）
*鄭融（Stephanie Cheng）
*鍾浠文（Zelia Zhong）
*周柏豪（Pakho Chau）
*簡思恩（Melody Kan）
*鄧沅筠（Tina Tang）
*吳梓楓（Carson Ng）
*金美黎（Nicole Kam）
* 李婷婷（Tina Li）


## 而家旗下模特兒


* 鍾嘉駿（Matthew Chung）
* 黃祖貽（Ingrid Wong）
* 鄧沅筠（Tina Tang）
* 任寶兒（Rachel Yam）
* 陳雅雯（Carman Chan）
* 簡思恩（Melody Kan）
* 黃章蕎（Constance Wong）
* 金美黎（Nicole Kam）
* 李婷婷（Tina Li）
* 鄭靄宜（Jasmine Cheng）
* 林愷庭（Leanne Lam）
* 徐蔚淇（Ficke Tsui）


## 前藝人同模特兒

*楊愛瑾
*董敏莉
*袁澧林
*陳瀅
*Maggie Q
*邢慧敏（Sharon Ying）
*劉嘉琪（Kanice Lau）
*余銘淇（Florence Yu）
*陳慧淇
*何欣晴
*李思穎
*林凱瀠
*張海彤
*張晉雅（Selene Cheung）
*張凱娸（Kiki Cheung）
*倪嘉雯（Carmen Ngai）
*陳海寧（Isabella Chang）
*羅允芝（Giann Law）
*林婷（Angel Lam）
*蔡嘉欣（Kayan Choi）
*陳穎妮（Winnie Chan）
*郭羲誼（Crystal Kwok）
*楊子儀
*陳詩欣（Ayan Chan）
*何映俞（Katherine He）


## 出面網頁
*種星堂官方網站
石頭城 (搞清楚)

**[[石頭城]]**（）除咗指南京古蹟外，仲可以係：
*南京嘅花名
*石頭城 (惠安)，福建惠安嘅景點
*石頭城遺址，新疆喀什古城嘅遺址
*石頭城 (坦桑尼亞)，坦桑尼亞桑給巴爾嘅世界遺產
*大津巴布韋嘅俗稱
加州理工學院

**加州理工學院**（），簡稱**加州理工**（**Caltech**），係美國加州Pasadena嘅一間私立大學，佢嘅理工科同科學研究非常之出名，美國太空總署嘅噴射推進實驗室（Jet Propulsion Laboratory）就係佢來管嘅。

麻省理工學院係加州理工學術上好勁嘅對手，所以加州理工好多時會整蛊佢哋。
黑水河 (左江)

**黑水河**（；；）係左江嘅左邊支流，長197km，流域面積6025km²。

## 概況
呢條河嘅源頭又嗌**新圩河**或**龐凌河**，位置從廣西百色靖西市龐凌村嘅布頭屯地下河出口開始，向東南經過新靖、化峒、嶽圩西邊嘅74號界碑流入越南高平省，到高平市重慶縣之後轉向東，去到中國界後再轉向東南，嗰橛又嗌**歸春河**；之後經過德天－板約大瀑布，去到崇左大新縣碩龍鎮後再轉向東入返中國，行多4km後同下雷河匯合之後，個名又變返**黑水河**；跟住轉東南到江州區新和後同欖圩河匯合，最後喺江州區同龍州縣交界同左江匯合。

喺歸春河段附近屬中國同越南嘅交界，嗰邊雖然可以望到兩個嘅景，但周邊有好多邊防差人同軍佬一日廿四個鐘睺住有冇喺中國或越南嚟啲人蛇。

## 註

## 攷
* 广西靖西 黑水河 360Doc个人图书馆
* QUÂY SƠN – DÒNG SÔNG KỲ THÚ Hội Khoa học Kỹ thuật Lâm nghiệp Phú Thọ

類:廣西地理
類:越南地理
類:跨國河流
東平

**東平**可以係：
* 東平 (廣州)：廣東廣州白雲區嘅地名
* 東平 (佛山)：廣東佛山禪城區嘅地名
* 東平洲：香港最東北邊嘅島
* 東平縣：山東泰安嘅縣級市
* 東平鎮：多處
* 東平路：多處
石頭城

**石頭城**（），係喺中華人民共和國江蘇省南京鼓樓區清涼門北面嘅古城，喺清涼山上，南京別名「石頭城」「石城」就係來源自佢。東漢建安十七年（212年），孫權喺度築城，1988年1月13號，國務院指定佢做全國重點文物保護單位。

佢係南京少數同《三國志》有關嘅遺蹟之一。而家殘留一部分嘅城牆，個城牆嘅樣望落似鬼嘅面，所以別稱又叫**鬼臉城**（）。

從石頭城開始，沿住城牆向北，係六朝時嘅城牆，向南行就係清涼門。喺石頭城嘅城牆上行，會入到國防園。

## 史
周顯王三十六年，楚威王滅越國，喺清涼山整咗座城邑，亦即金陵邑。當時金陵邑下面就係長江，地勢險要。212年，孫權喺金陵邑嘅基礎上起成石頭城。城牆用泥砌成，全長「七里一百步」，東面有兩個門，南面有一個門，西面臨江，無門。當時石頭城係長江要塞，控制住秦淮河入江河口，稱爲控淮制江，係六朝時建康城嘅西大門。所以石頭城係六朝諸多事件嘅必爭之地，比如蘇峻之亂。

隋朝滅陳，毀滅咗建康城，就喺石頭城建置蔣州，唐初喺石頭城設揚州大都督府，所以係隋朝同唐初，石頭城係南京一帶嘅中心。日後長江河道西移，石頭城嘅要塞地位失落，到唐中期就已經廢棄。五代十國時，楊吳重建金陵城，但冇重修石頭城，直到明朝經營南京城時，石頭城納入南京城牆西面嘅一部分。

## 遺蹟
石頭城廢棄後，清涼山上嘅鬼臉城就係石頭城遺物。佢係明朝城牆嘅一座城頭，因爲塊紅巖似鬼面，下面又有眼水塘，於是構成金陵四十八景中嘅「鬼臉照鏡」。1982年做咗江蘇嘅省文物，1988年作爲南京城牆成爲中國嘅國家重點文物。

2009年，南京大學同南京市博物館喺清涼山考古，到2011年發現石頭城大規模砌城牆嘅遺蹟，基本確定舊時嘅石頭城係喺而家清涼山、國防園、菠蘿山、紅土山一帶，週長三公里，同史料吻合。

## 攷

類:中華人民共和國全國重點文物保護單位
黑水河

**黑水河**可以係：
*黑水河 (左江)：中越邊境河流，喺德天－板約瀑布附近又嗌**歸春河**。
*:黑水河國家濕地公園：廣西崇左大新縣嘅公園。
*黑水河 (金沙江)：川雲交界河流。
*黑水河 (岷江)：四川河流。
*沱江 (紅河)：又嗌**黑水河**，中越邊境河流。
生母

**生母**（；中古漢語拼音：**sr**ieng），係中古漢語聲母，屬齒音中嘅正齒音，屬莊組，係全清聲母。喺後世佢同書母合流成審母，因爲佢喺韻圖二等，所以又叫**審二**（）。佢又叫**山母**（）。

## 擬音
學界對生母嘅擬音分兩派，一派擬成捲脷音，擬成/ʂ/，一派擬成舌葉音，擬成/ʃ/。

## 上古來源
對上古音嘅研究，有個定論叫照二歸精，意思係話生母來源自心母，喺上古音佢係/s/噉樣嘅音，後來因爲介音因素，佢演變成捲脷或舌葉音。

## 喺粵語嘅演變
生母喺粵語匯入心母，對應嘅粵拼係s，聲調派陰聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅s聲母來源自中古音嘅心、崇、生、常、書、船、邪七母。

對於可以區分平捲脷嘅粵語，生母屬捲脷音，如吳川話，生母發s／[s]；喺梧州話，生母發sh／[ɕ]。成個粵語，平捲分法係濟南型。

## 喺吳語嘅演變
同粵語一樣滙入心母，對應嘅吳拼係s。

## 喺普通話嘅演變
主要係捲脷音sh，少數字讀平脷嘅s。

## 喺日文嘅演變
無論吳音漢音，都係讀さ行。

## 喺韓文嘅演變
同粵語一樣，讀ㅅ。

## 喺越南文嘅演變
同粵語一樣，讀s，派陰聲調。

類:中古漢語
千里駒

**千里駒**（），原名**區家駒**，字**仲吾**，番禺烏洲人，係清末民初粵劇男花旦，戲行中人稱佢做**駒婆**。早年師從花旦肖麗湘等。佢善演風情戲同苦情戲，有「花旦王」之稱，坊間亦有話「北有梅蘭芳，南有千里駒」。代表作有《金葉菊》、《捨子奉姑》、《夜送寒衣》等 。弟子有薛覺先、馬師曾、白駒榮、靚少鳳、白玉堂等。

## 故居
載蘭園：番禺烏洲永興街鎮南三路吾廬：廣州西關多寶路77號

## 註

## 攷
審母

**審母**（；中古漢語拼音：sjimx）係中古漢語聲母，係中古晚期聲母，屬齒音嘅正齒音，係全清聲母。佢屬於三十六字母之一。佢嘅形成由兩部分組成，二等韻部分稱爲審二，來自生母，三等韻部分稱爲審三，來自書母。

喺音韻上，審母同心母唔同，喺晚期中古音佢哋兩組分立。到現代發音，佢仲係齒音，好似廣州話呢種唔分平捲脷嘅語言，審母同心母發音一樣。對於梧州話呢種分平捲脷嘅粵語，審母係捲脷音（發成舌葉或者舌面音），同心母（脷尖音）唔同。喺普通話審母基本上係捲脷音，同心母嘅平脷音唔同。

類:中古漢語
中越邊關地下長城

（）係中國廣西崇左嘅一處景區，喺大新縣碩龍鎮；東、東北同北靠黑水河；西靠532縣道；西南靠碩龍墟；南靠325省道屬下嘅沿邊公路。佢係中越邊境唯一為中越戰爭而起重對普通遊客對外開放嘅地下防禦系統。

雖然個名嗌「地下長城」，但佢分有地面同地底兩個部分。其中：
*地面：屬指揮所，喺鳳尾山入面，要行條上山隧道先至搵到。入面可以搵到戰事曾經留低嘅手搖發電機、發報機同電話機等設備。上到瞭望塔之後重可以望到喺越南高平省高平市入面嘅戰略地——馬鞍山。
*地底：有好多個分岔嘅通道，全長8km，有135個出入口。啲出入口可以通去鎮墟嘅醫院、政府、居民區、界河同紅泥嶺，但景區凈開放咗1km地方畀遊客睇。因為通道又暗又潮濕，入面有好多嗰時越南戰爭留低落嚟啲相、彈藥庫、戰地醫院。

## 連出去
* 边关地下长城 上青旅
* 硕龙边关地下长城 广西园林园艺博览会

類:崇左公園
類:崇左旅遊景點
類:大新縣
明仕田園

**明仕田園**（；）係中國廣西崇左嘅一間大型公園兼中國國家AAAA級嘅旅遊區，喺大新縣堪圩鄉明仕村入面。佢喺大新縣俾當地人嗌成「隱者之居」嘅地方；喺中國大陸亦有「國家級全民健身戶外休閒基地」嘅稱呼。

佢亦係好多劇集同電影嘅外景拍攝地。其中《酒是故鄉醇》、《牛郎織女》、《本草藥王》、《天涯俠醫》、《奪寶英雄》、《第九個寡婦》、《花千骨》、《農民籃球隊》、《蜀山戰紀》同電影《鐘馗伏魔》、《肩上蝶》就喺呢個景區入面影過。

另外，明仕河亦流經呢個景區附近，壯族民居博物園亦喺呢個園區入面。

## 連出去

* 
* 明仕田园 蛙步网
* 崇左明仕田园风光——中越边境山水画廊 乡游天下

類:崇左公園
類:大新縣
類:崇左旅遊景點
碩龍假日酒店

（；）係中國廣西崇左嘅一間三星級酒店，2003年開業，位置喺大新縣碩龍鎮碩龍社區278號（中越邊關地下長城西邊隔籬，大新縣地稅局隔籬）。佢曾經喺2015年5月重修過。

佢係碩龍地區唯一嘅三星級酒店。規模得3棟樓，其中一棟係主樓，另一棟係會議樓、重有一棟係別墅。其中主樓有4層樓，一共有48間客房；別墅範圍有30間客房。

## 攷
* 广西大新县硕龙假日酒店 蚂蜂窝
* 硕龙假日酒店 阿溢灿

類:中國酒店
類:大新縣
1881 (搞清楚)

**[[1881]]**多數都指阿拉伯數字。亦可以係：
* 公曆1881年
* 1881 Heritage，前香港水警總部，喺香港尖沙咀
劉憶如

**劉憶如**（，）係臺灣政治人物，現任香港北威國際集團董事總經理、香港經濟發展委員會委員、美國亞洲協會（Asia Society）國際事務委員會委員、臺灣大學財務金融系兼任教授、上海財經大學兼任教授、及南京大學校聘客座教授。國立臺灣大學政治系國際關係組學士、美國芝加哥大學企管碩士、經濟學博士，專長領域為國際貿易與金融、財務管理、產業經濟及總體經濟；曾任中華民國財政部部長、行政院經濟建設委員會主任委員、立法院第五屆及第六屆立法委員。

佢阿媽郭婉容亦都做過財政部部長，更加係台灣第一個女閣員。

## 參考
* 證所稅政院版拍板 個人課稅門檻升至400萬，2012.04.26
*財政部稅務入口網-證券交易稅節稅手冊
*陳冲、劉憶如 金融業稱「夢幻組合」 
*行政院經濟建設委員會  劉憶如主任委員

## 出面網頁
*劉憶如中時部落格
*劉憶如udn部落格
*劉憶如部落格

|-
|colspan="3" style="text-align:center;"|** [[行政院]]**
|-

類:經濟學家

類:中華民國立法委員
十三太保

**十三太保**係大唐末年節度使李克用嘅13個仔（包括親生仔李存勗同12個義仔），分別有：

#大太保李嗣源
#二太保李嗣昭
#三太保李存勗
#四太保李存信 
#五太保李存進
#六太保李嗣本
#七太保李嗣恩
#八太保李存璋
#九太保符存審
#十太保李存賢
#十一太保史敬思
#十二太保康君立
#十三太保李存孝
十三太保 (藥方)

**十三太保**，又叫**安胎飲**、**保產無憂方**，係種包含十三種中藥藥材嘅安胎藥方。

十三太保用到嘅藥材有：當歸、川芎、菟絲子、白芍、川貝、黃芪、荊芥穗、艾葉、厚朴、枳殼、羌活、甘草、生薑。將川貝外嘅藥材煎湯，最後落川貝就飲得，有補氣養血、化濕理氣、安胎催產嘅功效。
卡力德·卡提伯

（；）係敘利亞嘅軍事記者，哈馬省薩拉米亞人。曾經喺RT電視台阿拉伯文頻道做過新聞記者，亦採訪過同敘利亞有關啲軍事報道。

2017年7月30號，佢喺敘利亞代爾祖爾省代爾祖爾區東邊鄉下採訪打擊IS組織行動戰事報道時，俾IS組織啲武裝分子開砲殺死咗，終年25歲。

## 攷
* The Latest: Al-Qaida in Syria nabs 3 Hezbollah fighters abc NEWS (2017-07-30)
* تغريدات الزميل خالد الخطيب الأخيرة RT Arabic (2017-07-30)
* Сотрудничавший с RT Arabic журналист погиб в результате обстрела ИГ в Сирии LENTA.RU (2017-07-30)

類:敘利亞人
類:記者
類:槍決者
汽車渡輪

**汽車渡輪**係載汽車過海嘅渡輪，喺未有海底隧道同大橋之前係汽車過海嘅主要途徑，呢種交通工具已經逐漸式微，而家汽車渡輪主要用途係運載易燃物品同爆炸品嘅車輛，因為呢啲車輛唔可以用隧道。

## 歷史
### 香港
香港第一條汽車渡輪航線係由油麻地小輪開設。1926年，油麻地小輪公司鑑於汽車過海嘅需求日增，於是向港府申請興建汽車渡輪碼頭，並獲得香港第一條汽車渡輪航線－佐敦道碼頭至中環統一碼頭汽車同乘客混合航線嘅經營權，並喺1933年3月投入服務。1972年，紅磡海底隧道通車，地下鐵路過海路段亦喺1980年代通車，嚴重打擊汽車渡輪嘅經營，因此開始陸續重組同停辦。1998年，最後一條擁有30多年歷史嘅北角至九龍城公共汽車渡輪服務亦停辦。

而家香港只淨低來往北角至觀塘同北角/觀塘至梅窩嘅汽車渡輪，只向運載第一、第二同第五類危險品嘅車輛提供服務，除咗司機同跟車工人之外，唔准接載乘客。

但係，香港現有嘅3條海底隧道收費不均，收費最平嘅紅隧更長時間處於擠塞，因此，社會一直被要求加快研究復辦公共汽車渡輪嘅可行性。

## 危險品
### 香港
根據香港法例第295章《危險品條例》所管制嘅危險品，運載以下類別危險品嘅車輛唔可以用隧道，一定要用汽車渡輪過海：
*第一類：爆炸品同爆破劑
*第二類：壓縮氣體
**第一分類：永久氣體
**第二分類：液化氣體
**第三分類：溶解氣體
*第五類：發出易着火蒸氣嘅物質
**第一分類：引火點低過攝氏23度嘅物質
**第二分類：引火點喺攝氏23度或高過攝氏23度但唔高過攝氏66度嘅物質
**第三分類：引火點喺攝氏66度或高過攝氏66度嘅物質（只適用於柴油，爐油同其他引火點喺攝氏66度或高過攝氏66度嘅物質）

## 出面網頁
*香港小輪(集團)有限公司-危險品車輛渡輪服務

## 註
十萬大山

**十萬大山**（；）係中國廣西嘅西南-東北走向山脈，西南邊從中越邊境開始，一直向東北去到廣西欽州貴臺鎮。中間經過欽州、防城港、崇左上思縣同寧明縣。佢亦係廣西最南邊嘅山脈。

## 名
座山嘅名出自壯話南壯片嘅「」一詞，其中喺壯文解釋做「頂天」。

## 概況
山脈全長130km多啲，闊30～40km，其中有75座山嘅海拔高度超過800m，超過1000m嘅山有18座。尤其喺薯良嶺，係十萬大山嘅最高峯，海拔1462m。佢亦係生得好多熱帶雨林同亞熱帶植物品種最多嘅地方。

另外，1950年12月到1951年2月間，中國人民解放軍第134師等部隊曾經喺呢度殺過啲土匪。1996年8月喺防城港地區開闢成公園。

## 睇埋
* 廣西戰役
* 英雄虎膽
* 十萬大山剿匪
* 十萬大山國家森林公園

## 攷

類:中國山脈
類:崇左
類:防城港
類:欽州
俟母

**俟母**（；中古漢語拼音：**zsr**ix），係中古漢語聲母，屬齒音中嘅正齒音，屬莊組，係全濁聲母。喺後世佢同常母合流成禪母，因爲佢喺韻圖二等，所以叫**禪二**（）。

## 擬音
學界對俟母嘅擬音分兩派，一派擬成捲脷音，擬成/ʐ/，一派擬成舌葉音，擬成/ʒ/。

## 上古來源
對上古音嘅研究，有個定論叫照二歸精，意思係話俟母來源自邪母，喺上古音佢係/z/噉樣嘅音，後來因爲介音因素，佢演變成捲脷或舌葉音。

## 喺粵語嘅演變
俟母喺粵語變成z。俟母喺古音只有兩個小韻，字好少，個別字喺現代粵語有特殊嘅發音。

下面係一啲例字嘅古今音對比，第一欄例字，第二欄中古音（切韻），第三欄現代粵音：

調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母。

## 喺吳語嘅演變
俟母喺吳語歸入邪母，對應嘅吳拼係z。

## 喺普通話嘅演變
喺普通話對應嘅音係ch或者s。

## 喺日文嘅演變
吳音讀ざ行，漢音讀さ行。

## 喺韓文嘅演變
讀ㅅ。

## 喺越南文嘅演變
讀s，派陽聲調。

類:中古漢語
禪母

**禪母**（；中古漢語拼音：zjen）係中古漢語聲母，係中古晚期聲母，屬齒音嘅正齒音，係全濁聲母。佢屬於三十六字母之一。佢嘅形成由兩部分組成，二等韻部分稱爲禪二，來自俟母，三等韻部分稱爲禪三，來自常母。

因爲俟母字太過少，大部分禪母字都係常母字，所以啲人就直接將常母稱呼做禪母。

類:中古漢語
龍宮仙境

**龍宮仙境**（；），又嗌**龍宮洞**（；），係中國廣西崇左嘅一處山窿，喺大新縣那嶺鄉普弄村入面。

景區屬典型嘅岩溶地貌。由於入面有好多鐘乳石響度，所以有「世界溶洞新傳奇」同「中國龍文化天然博物館」嘅稱呼。入面氣候冬暖夏涼，成年20℃。佢按窿體可以分成龍宮隧道同東南西北海龍宮等五個部分。入面有分冰洞體驗區、沿山同濱河景觀帶、蝴蝶園、那溫泉、黑衣壯族民族風情園等六大區域。

## 攷
* 德天龙宫仙境 北海发现旅行网
* 大新龙宫仙境有啥好看的?看这篇《游龙宫仙境漫记》就知道了 搜狐

類:崇左旅遊景點
類:大新縣
十三太保 (搞清楚)

**[[十三太保]]**係大唐末年節度使李克用嘅13個仔，重可以係：
*慈雲山十三太保
*十三太保 (藥方)
* 十三太保 (1951年電影)，香港一齣國語功夫片，王引導演，黃河、歐陽莎菲主演。
* 十三太保 (1970年電影)，香港一齣國語功夫片，張徹導演，姜大衛、金漢、狄龍、李麗麗主演。
楊雅婷

**楊雅婷**（，）係香港女子羽毛球員，主力打雙打，拍檔係吳芷柔。

## 出面網頁

類:協恩中學舊生
吳安儀

**吳安儀**（，）係香港女子士碌架運動員，2010年亞洲運動會攞士碌架6紅球團體金牌同單打銅牌。曾經喺2015、2017同2018年三次贏得世界女子桌球錦標賽冠軍，並且喺2018年2月首次登上世界女子桌球總會世界排名第一位。

## 個人榮譽
* 榮譽勳章 (香港)（2011年）
* 銅紫荊星章（2017年）

## 攷

## 出面網頁
杜凱琹

**杜凱琹**（，）係香港女子乒乓波手，主力打雙打，2015年世界乒乓球錦標賽同拍檔黃鎮廷攞混雙銅牌。

2024年夏季奧林匹克運動會乒乓波混合雙打比賽殿軍，幫對手南韓隊嘅林鐘勲以一嚿奧林匹克運動會銅牌爭取到免服兵役資格。

## 出面網頁
* Player profile
中國人民解放軍建軍紀念日

**中國人民解放軍建軍紀念日**，又嗌**建軍節**或**八一節**，係中國大陸為咗紀念中國共產黨嘅誕生而搞，喺每年8月1號辦。

## 由來
1927年8月1號02:00（UTC+8），嗰時周恩來手頭下嘅前敌委員會同賀龍、葉挺、朱德、劉伯承等人手頭下嘅原國民革命軍士兵夾埋2萬幾人為咗打沉蔣介石屬下嘅南京國民政府，喺江西省會南昌搞武裝起義而正式成立由中國共產黨領導嘅武裝部隊，重喺1933年6月30號，中國共產黨中央革命軍事委員會決定每年8月1號做中國工農紅軍紀念日，重喺同年7月11號俾中華蘇維埃共和國臨時中央政府批准咗。之後每年嘅8月1號做中國人民解放軍紀念日。

## 攷
*永遠的豐碑·紅色紀憶：“八一”建軍節的來歷（上）新華網，2007年7月31日
*永遠的豐碑·紅色紀憶：“八一”建軍節的來歷（下）新華網，2007年8月1日

類:紀念日
建軍紀念日
高甸

**高甸**（**Diego Godín**，）係個烏拉圭職業足球員，踢中堅，家陣效力巴甲球隊明尼路體育會。
祖奧米蘭達

**祖奧米蘭達**（**João Miranda**，）係個巴西職業足球員，踢中堅，而家踢巴西聖保羅，之前踢中超江蘇蘇寧同意大利國際米蘭。

## 出面網頁

*João Miranda - F.C. Internazionale Milano - 官方网站
*Página oficial del Atlético de Madrid
*
菲臘比路爾斯

**菲臘比路爾斯**（**Filipe Luís**，）係個巴西職業足球員，踢後衞，家陣效力巴甲球隊法林明高體育會。
奧比歷

**奧比歷**（**Jan Oblak**，）係斯洛文尼亞一個職業足球員，踢足球守門員，家陣效力西甲球隊馬德里體育會。

## 拎

類:足球守門員
類:馬德里體育會球員
張家朗

**張家朗**（；），係香港男子劍擊運動員，2020年東京奧運同巴黎奧運男子花劍個人賽金牌得主（觀乎奧運歷史，歷來剩係得兩個劍手蟬聯男子花劍個人賽金牌，分別係1912同1920年奪金嘅意大利劍手Nedo Nali，同埋1952同1956年奪金嘅法國劍手Chistian d’Oriola），此外，佢同何詩蓓亦係香港史上最後生嘅銀紫荊星章得主。

## 經歷
張家朗1997年響香港出世，阿爸阿媽都係籃球員，所以佢接觸籃球係早過劍擊。自細係籃球隊芝加哥公牛嘅fans，而公牛嘅成員丹尼士洛文係佢嘅偶像。細個讀北角官立小學，之後升讀英華書院同埋林大輝中學，中三選修科更加直接揀體育；同年由老豆報名參加劍擊班，發覺自己興趣係劍擊，響中四嗰年決定退學做全職劍擊運動員。

2014年參加亞洲青少年錦標賽，佢連攞四個金牌，成功加入港隊。同年9月，張家朗代表香港參加仁川亞運，同楊子加、張小倫加埋崔浩然攞到男子花劍團體賽銅牌。

2015年，佢第一次參加亞洲賽，拎到季軍。2016年4月，佢響2016亞洲劍擊錦標賽男子花劍入面攞到冠軍，係香港第一個人，更因為咁而有得參加同年嘅里約奧運；但響十六強輸畀巴西運動員。

2017年6月，佢響世青賽男子個人花劍攞到冠軍；同年嘅亞洲劍擊錦標賽，佢拎到亞軍。

2018年雅加達亞運，佢喺男花個人賽攞到銅牌；團體賽就同蔡俊彥、楊子加同崔浩然奪銀。

2021年，佢響東京奧運做香港隊開幕禮旗手；之後拎到男子花劍個人賽金牌（打贏衛冕冠軍丹尼爾加路素），係繼李麗珊之後第二位得到奧運金牌嘅香港運動員。

2022年1月15號，張家朗喺男子花劍世界盃法國巴黎站入面第一次入決賽，並且擊敗咗意大利選手，獲得冠軍，成為第一位攞到男子花劍世界盃冠軍嘅香港運動員。

2022年4月18號，張家朗以200分登上男子花劍世界第一，係繼江旻憓之後第二位香港劍手登上世界第一，亦係香港第一位男劍手登上世界第一。

2022年7月21號，張家朗喺世界劍擊錦標賽攞到銅牌。同年獲港府頒發銀紫荊星章。

2023年成都舉行嘅世界大學生運動會，佢喺男子花劍個人賽同團體賽都奪金。

2023年9月24號，張家朗喺2022年亞洲運動會男子個人花劍項目決賽以15:2擊敗陳海威，並攞到金牌。 9月27號嘅男花團體賽，佢同上屆原班人馬四強不敵南韓，獲多一面銅牌。

## 個人榮譽
*銀紫荊星章（2022年）
*香港傑出運動員選舉
:*香港傑出運動員 - 星中之星（2021年、2022年 - 共2次當選）
:*「香港傑出運動員」（2016年、2017年，2021年、2022年，共4次當選）
:*「香港最具潛質運動員」（2013年）
*香港十大傑出青年（2022年）
*香港理工大學榮譽博士（2021年）

## 演出作品
### 電視節目

### 廣告及代言
*索尼香港 A9相機（2017年）
*衞生署衛生防護中心 - 預防蚊子傳播的疾病（2018年）
*水動樂（2019年）
*Christian Dior（2021年）
*東亞銀行及藍保險（2021年）
*SmartMe（2021年）

## 參考資料

## 出面網頁

* 
* 
*
快樂男聲

**《快樂男聲》**（；；）係中國大陸湖南衛視舉辦嘅歌手選秀大賽，參賽者必須係成年男性。佢前身係**超級男聲**。

## 歷史
早喺2003年，湖南電視台娛樂頻道（以下簡稱湖南娛樂）為中和星姐選舉只針對女性而舉辦咗一個針對男性嘅歌唱比賽，最早嘅名叫「湖南大眾歌會 - 情歌王子選拔賽」，之後因「情歌王子」呢個名惹嚟咗一啲爭議，就改做超級男聲，2003年嘅超級男聲剩係喺湖南境內舉辦，賽程賽制、徽標圖案都同後嚟嘅超級女聲類似，冠軍係何東林。

2004年嘅超級男聲喺長沙、長春、濟南、鄭州4個城市舉辦海選，由河南衛視同湖南娛樂頻道直播，冠亞季軍分別係余銘軒、許楊同A-one組合，但並冇得到好大嘅影響同成功，但湖南娛樂跟住超級男聲賽程賽制如法炮製嘅超級女聲就喺嗰年攞到成功，最終改由湖南衛視喺全國範圍入面選秀。

自2005年超級女聲好紅後，湖南衛視就計劃喺2006年重新舉辦超級男聲。但由於2005年超級女聲喺全國造成廣泛關注，而導致廣電總局施壓限制等種種原因，2006年只係舉辦咗超級女聲而冇超級男聲。2007年，超級男聲改名做快樂男聲，並同之前嘅超級女聲同超級男聲都有一啲變化。

## 2007年快樂男聲

### 各大唱區結果





### 全國13強
* 05號，陸虎，長沙賽區（第十三名）
* 03號，郭彪，長沙賽區（第十二名）
* 07號，姚政，濟南賽區（第十一名）
* 11號，王錚亮，成都賽區（第十名）
* 12號，張遠，南京賽區（第九名）
* 08號，阿穆隆，長沙賽區（第八名）
* 02號，王櫟鑫，廣州賽區（第七名）
* 04號，俞灝明，廣州賽區（第六名）
* 13號，吉杰，南京賽區（第五名）
* 06號，張杰，成都賽區（第四名）
* 10號，魏晨，成都賽區（季軍）
* 01號，蘇醒，西安賽區（亞軍）
* 09號，陳楚生，西安賽區（冠軍）

### 入圍次序

:&nbsp;&nbsp;&nbsp;&nbsp; 該參賽者勝出了比賽
:&nbsp;&nbsp;&nbsp;&nbsp; 該參賽者勝出小挑戰
:&nbsp;&nbsp;&nbsp;&nbsp; 該參賽者被淘汰

### 結果數據

### 城堡小考排名





### 全國巡演

## 2010年快樂男聲

呢次快樂男聲用咗網絡直通區同海外唱區，一共有11個網絡直通區同海外直通區。同時推出快樂天團（依家嘅8090組合），12強之外嘅300強淘汰選手將會通過被金亨熙或江泰旭挑選而加入快樂天團。

### 唱區

### 300強選手一覽
#### 網絡直通區

#### 海外直通區

#### 大陸唱區

### 復活選手
進入300強：董安斌、祁漢、黃志坤、趙小熙

300進61強選手：侯懿航、王矜霖、師洋、A-Show組合、李雪岩（原本定位300進60，經評委決定將300進60提升做300進61）

### 全國突圍賽信息
備註：

#### 300強見面會
**主持人** V lady
**時間**：2010年6月3號

#### 全國突圍賽300進60第1場
**主持人**：V lady
**評委**：李偉菘、朱樺、滿江、宋柯
**時間**：2010年6月4號
**選手**：

#### 全國突圍賽300進60第2場
**主持人**：驍驍、大大
**評委**：李偉菘、朱樺、滿江、宋柯
**時間**：2010年6月4號
**選手**：

#### 全國突圍賽300進60第3場
**主持人**：v lady
**評委**：陳建寧、朱樺、滿江、宋柯
**時間**：2010年6月5號
**選手**：

#### 全國突圍賽300進60第4場
**主持人**：驍驍、大大
**評委**：影子、肖煌奇、陳建寧、敖俊怡
**時間**：2010年6月6號
**選手**：

#### 全國突圍賽300進60第5場
**主持人**：v lady
**評委**：影子、周治平、敖俊怡、彭佳慧
**時間**：2010年6月7號
**選手**：

#### 全國突圍賽300進60第6場
**主持人**：驍驍、大大
**評委**：影子、周治平、敖俊怡、彭佳慧
**時間**：2010年6月7號
**選手**：

#### 全國突圍賽60進30第1場
**主持人**：楊樂樂、蘇醒
**評委**：影子、順子、丁薇、陳建寧
**時間**：2010年6月11號
**選手**：

#### 全國突圍賽60進30第2場
**主持人**：驍驍、大大
**評委**：宋柯、順子、丁薇、陳建寧
**時間**：2010年6月12號
**選手**：

#### 全國突圍賽30進20
**主持人**：楊樂樂、蘇醒
**評委**：宋柯、影子、朱樺、周治平
**時間**：2010年6月18號
**選手**：

#### 全國突圍復活賽
**主持人**：大大、驍驍
**評委**：關喆、敖俊怡、李延亮、周治平
**時間**：2010年6月21號
**選手**：

#### 全國12強誕生賽（20進12）第1場
**主持人**：大大、驍驍
**評委**：
**時間**：2010年6月25號
**選手**：

#### 全國12強誕生賽（20進12）第2場
**主持人**：楊銥、馬睿
**評委**：宋柯、影子、敖俊怡、周治平
**時間**：2010年6月25號
**選手**：

### 全國12強

### 12強積分賽到3進1賽程
備註：

### 8090組合形成
備註：

## 2013年快樂男聲

據湖南衛視方面介紹，2013年快男將繼續由湖南衛視同天娛傳媒一齊主辦，節目將喺「五一」小長假期間正式拉開序幕，長沙唱區就係首個唱區率先啟動海選報名工作。快樂男聲今年嘅賽事將繼續保有之前嘅分賽區報名競選模式輻射全國，網絡唱區、綠色報名通道等將繼續沿用，海外報名同時啟動。至於節目形態方面，湖南衛視宣傳人員表示，快男會保留之前「快樂」系列選秀嘅精華，但都會再結合新時代嘅創新元素。

2013年9月27號夜晚10點，湖南衛視直播呢個年度快男冠軍爭奪戰：冠軍從歐豪、華晨宇同白舉綱等三強選手入面產生。9月28號凌晨，誕生2013快男冠軍華晨宇（23歲，湖北十堰人），亞軍歐豪（21歲，福建平潭人），季軍白舉綱（19歲，四川江油人）。

### 全國10強

註：復活選手算進全國10強，范世琦同居來提組合踢館成功代替張陽陽全國第6嘅席位，張陽陽淘汰即係全國6強；范世琦同居來提組合喺6進5淘汰賽入面被淘汰，都係全國6強。

### 評委陣容
*決賽評委：謝霆鋒、李宇春、陳坤、陶晶瑩
*V神 評委：范冰冰、郭敬明、楊冪、謝娜、蕭亞軒、海清、周筆暢（超級V神團團長）
*海選評委：謝霆鋒、陳坤、尚雯婕、蔡國慶、黃綺珊、陶晶瑩、彭佳慧

### 2013快樂男聲合輯唱片
《追夢敢不敢》（專輯共收錄12首歌，含全國十強同復活者選手）

### 全國巡演
*11月2號：北京站 
*11月23號：上海站 
*11月30號：武漢站
*12月13號：深圳站
*2014年1月12號：廣州站
更多城市演出信息重未公開

## 同類節目
;香港
*超級巨聲（香港無綫電視）
*亞洲星光大道（香港亞洲電視）

;台灣
*超級星光大道

## 後續發展
*至上勵合TOP COMBINE由快樂男聲張遠、劉洲成、李茂、馬雪陽4位同韓國籍男生金恩聖組合而成。

## 註

## 參考
男聲學院

《**男聲學院**》（；），2013年6月30號開始喺湖南衛視播出嘅綜合節目，由湖南衛視同天娛傳媒一齊整。

## 特別節目
該節目開播將先播「特別節目」，即「2013年快樂男聲選拔」。

### 節目
2013年6月29號、6月30號，該節目將播「2013快樂男聲長沙唱區」、「2013快樂男聲廣州唱區」10強；7月4號至7月8號播「2013快樂男聲西安唱區、2013快樂男聲成都唱區、2013快樂男聲杭州唱區、2013快樂男聲北京唱區」10強。

### 評委
節目請嘅評委係：謝霆鋒、陳坤、黃綺珊、彭佳慧。

## 參考

## 出面網頁
全港十八區業餘歌唱比賽

**全港十八區業餘歌唱比賽**（）係香港舊時一個歌唱比賽，由寶麗金唱片公司聯同商業電台一齊舉辦。同新秀歌唱大賽並稱香港樂壇兩大搖籃。入面唔少得獎者依家已經係天皇巨星，包括有「歌神」稱號嘅樂壇巨星張學友，同叫現場演唱零瑕疵嘅實力派歌手李克勤。因香港區域數目增加，1985年第2屆開始改過名做**全港十九區業餘歌唱比賽**，之後停辦。

*1984年 第1屆 冠軍：張學友（嚟自東區，92分）
*1985年 第2屆 冠軍：李克勤
*1986年 第3屆 冠軍：鄭祖同

## 睇埋
*十八區超新聲歌唱比賽
快樂女聲

**快樂女聲**可以係：
* 2009快樂女聲：湖南衛視喺2009年舉辦嘅選秀活動。
* 2011快樂女聲：湖南衛視喺2011年舉辦嘅選秀活動。
隱藏的歌手

**《隱藏的歌手》**（；）係由上海娛樂、北京文藝、廣州綜合同深圳都市呢4個頻道聯合一齊整嘅真人騷節目，主辦方屬上海廣播電視台屬下嘅節目製作團隊——幻維數碼，廣告部版權係頻道所屬4台廣告部一齊搞。2015年10月18號開始喺上海娛樂頻道、北京文藝頻道、廣州綜合頻道、深圳都市頻道、杭州生活頻道、吉林綜藝文化頻道、福建都市時尚頻道、武漢文體頻道、濟南影視頻道、蘇州社會經濟頻道、陝西公共文藝頻道、遼寧北方頻道、重慶時尚頻道播出，同年12月27號播嗮。

2015年10月開始中國東方衛視推出節目《隱藏的歌手》，佢節目進行方式同原版就嚟一樣，但韓國JTBC電視台早已同中國浙江衛視簽訂版權合約，因此JTBC對中國東方衛視抄襲旗下節目《Hidden Singer》，將採取行動。

2016年3月開始中國浙江衛視播出官方授權節目《誰是大歌神》。

## 播出時間

## 每期內容

## 收視率
節目自開播以嚟，攞到較高嘅收視同口碑，愛奇藝網絡點擊量過咗1000萬，並喺網上引發「全民猜歌手」嘅熱議。

## 爭議
2015年10月，韓國JTBC電視台向中華人民共和國國家廣播電影電視總局相關單位出公函，指《隱藏的歌手》侵犯《隱藏歌手》嘅著作權，節目無論喺名、設計、模式、內容、進行方式等所有方面同韓國版節目就嚟完全一樣。但JTBC電視台早喺中國同浙江衛視簽訂版權合約，因此JTBC對中國東方衛視抄襲旗下節目《隱藏的歌手》，將採取行動。

不過上海廣播電視台方面回應話，《隱藏的歌手》節目設置同韓國節目完全唔同，無論從節目嘅內核、模式、流程定喺註冊商標層面都係原創，冇侵權。

### 同《誰是大歌神》嘅差別
喺《隱藏的歌手》第一輪至第三輪嘅最高票數者，係代表最*<u>唔似</u>*原唱嘅模仿歌手。

## 參考

## 睇埋
*隱藏歌手（原版節目）
*同樣唔係經韓國電視台授權製作，涉及抄襲嘅中國大陸真人騷：極限挑戰

## 出面網頁
*愛奇藝官方網站
*《隱藏的歌手》中天綜合台
*

分類:SMG電視節目
分類:中國真人騷節目
蔡若蓮

**蔡若蓮**（**Choi Yuk-lin**，）係香港親中派教育界人士，祖籍晉江，香港政府教育局現任局長及曾璧山(崇蘭)中學校董會主席。

## 簡歷
蔡若蓮喺香港出世，鄉下福建泉州。佢從事教育工作超過廿年，1988年開始任教中學超過十年，之後任職教育局，負責校本課程及語文教學支援工作。2013年開始任職中學校長，其間亦有參與社會同教育服務工作，包括創立香港教師夢想基金，同埋參與撲滅罪行委員會同青年事務委員會嘅工作。

蔡若蓮喺香港浸會大學畢業，主修中國語言、文學及文化。其後，經持續進修獲授香港中文大學語言學碩士、教育碩士同教育博士、香港浸會大學中國語言及文學碩士學位。

## 爭議
### 上位途徑奇怪
蔡若蓮參加第6屆香港立法會選舉落敗之後，突然之間因被香港政府委任而變得位高權重；得唔到選民支持嘅人被揀嚟做大官一事，引嚟大眾泛民主派反感。

### 推行反法政策及將粵語形象妖魔化
蔡若蓮努力噉改動香港教育制度，推崇普通話，貶損廣東話，話講後者嘅兒童係惡魔，又發表粵語唔係中國法定語言嘅謬論——理論上違反香港基本法及中共憲法，實際上受中共中央力撐。

### 大仔跳樓自殺，引起香港教育大學涼薄大字報事件
2017年9月7號中午，佢嘅大仔潘匡仁跳樓自盡，同日晏晝，香港教育大學嘅民主牆有兩個男仔貼咗「恭喜蔡匪若蓮之子魂歸西天」嘅冒犯性標語，呢家嘢隨即引起香港社會各界高度關注，重引發香港教育大學涼薄大字報事件，特首林鄭月娥予以強烈譴責，又因為教大洩露閉路電視片段而惹嚟軒然大波。教大校方响事發後，曾經宣稱張貼者身份唔明確，又以保護張貼者身份為由拒絕報警。校方自行調查三個月後，證實係教大校內學生做嘅。教大校方重話，嗰兩名學生唔係主修教育學科，認為佢哋唔會成為教書先生。

### 禁止學生參與美國國慶活動風波
2025年6月，正值美國國慶前夕，當時佢正係教育局局長，香港教育局向學校發「提示」 警告師生參加美國國慶活動嘅話，會違反北京未經諮詢或香港人同意，強行訂立嘅《港版國安法》，因而引起社會上一啲討論同批評。

## 部分公職
*大灣區共同家園青年公益基金顧問

## 部分榮譽

* 2017年獲頒發太平紳士

## 參考

## 出面網頁
*GovHK 香港政府一站通：教育局局長 蔡若蓮, JP

類:香港特別行政區主要官員
類:香港中學校長
類:香港建制派人士
若蓮